Το μέσο διατύπωσης του Κόσμου | Amagi Radio\nΤο μέσο διατύπωσης του Κόσμου\nΠαρ, 05/24/2019 - 08:21\nΤο βιβλίο του Δημήτρη Τσεκούρα «Η Φθορά» από τις εκδόσεις Εξάρχεια αποτελεί ένα sui generis ανάγνωσμα. Δεν είναι δοκίμιο, δεν είναι λογοτεχνία με την κλασική έννοια της. Είναι ένας θρηνητικός και συνάμα αποθεωτικός μονόλογος για την «αξία» της φθοράς. Μια απο-θέωση της διαδικασίας που οδηγεί τα πάντα στον θάνατο, μέσα από έναν μονόλογο που, άλλοτε παραληρηματικός, άλλοτε σθεναρά εστιασμένος αλλά σε όλη την έκταση του βιβλίου σταθερά ενδιαφέρων, σε ταξιδεύει στην ίδια την ζωή και το «δεδικασμένο» της.\nΟ Ραφαήλ Εσθητός, συγγραφέας «εκφωνεί» τον λόγο του περί φθοράς σε ένα φανταστικό κοινό, μονίμως απόν, με το οποίο όμως αλληλεπιδρά με τους όρους που εκείνος ορίζει και πάντως με πολύ ιδιαίτερο τρόπο.\nΗ περιήγηση αυτή στον κόσμο της φθοράς ή στη φθορά του κόσμου είναι συνεχώς αποκαρδιωτικά ξεκαρδιστική ή ξεκαρδιστικά αποκαρδιωτική καθώς ισορροπεί ταχυδακτυλουργικά ανάμεσα στο τετελεσμένο της φθοράς, τη μοιρολατρία του δεδικασμένου και την υποσχετική της συνεχούς αναγέννησης και ανανέωσης.\nΟ αφηγητής, Ραφαήλ Εσθητός, ξεκινά την ομιλία του με την ενεργοποίηση των «ρουθουνιών» του από τη μυρωδιά της ναφθαλίνης η οποία του φέρνει στο μυαλό…\n…την έννοια της συντηρήσεως, και η έννοια της συντηρήσεως εξίσου αναπόφευκτα έφερε στο μυαλό μου την αντίθετη έννοια: την έννοια της φθοράς. […] Τίποτε δεν αξίζει τον κόπο να συντηρηθεί. Όταν κάτι αρχίζει να χρειάζεται συντήρηση, αυτό αναπόφευκτα σημαίνει ότι κάποια βαθύτατη και εσωτερική φθορά έχει ήδη συντελεσθεί. Στο εσωτερικό του. Και κάθε εσωτερική φθορά πρέπει οπωσδήποτε να ολοκληρώνεται. Που θα πει να γίνεται και εξωτερική φθορά. Δεν υπάρχει ποτέ ημιτελής φθορά.\nΗ αρχική αυτή αξιωματική τοποθέτηση θα αναλυθεί διεξοδικά στις 80 όλες και όλες σελίδες αυτού του υπέροχου βιβλίου που ο Δημήτρης Τσεκούρας έγραψε απνευστί σε τρεις ημέρες.\nΤο μοναδικό σε όλο το βιβλίο είναι ακριβώς αυτός ο στοχασμός, ο μετα-στοχασμός θα έλεγε κανείς, επάνω στο τελεσίδικο. Το οποίο όμως με μια ιδιότροπη διαδικασία αναδεικνύει μοναδικά το ακριβοθώρητο της ζωής, της ενεργητικής ζωής, της ζωής που έχει νόημα. Από τη μανιχαϊστική άποψη ότι «τίποτε και κανένα απολύτως ον δεν άξιζε, μέχρι στιγμής τουλάχιστον, τον κόπο να υπάρχει» δεν προκύπτει ο μηδενισμός, η παραίτηση ή η αίσθηση της ματαιότητας. Διαβάζοντας σελίδα-σελίδα, ανακαλύπτεις ότι, όσο περισσότερο μιλά για τη φθορά ο Εσθητός, ο φανταστικός συγγραφέας, στο φανταστικό κοινό του, τόσο περισσότερο ενεργοποιείται μέσα σου —αν θεωρήσεις εαυτόν μέρος του εικονικού κοινού του— η θέληση να αντισταθείς στην προδιαγεγραμμένη φθορά με μια πορεία προς αυτήν που να έχει νόημα. Νομίζω ότι αυτό θέλει να κάνει και ο Δημήτρης Τσεκούρας και το κείμενό του από μια τέτοια βαθιά πίστη στην αξία μιας ζωής με νόημα διατρέχεται.\nΓράφω σημαίνει με αγγίζει ο θάνατος. Είναι όπως την ιερή στιγμή της εκσπερματίσεως αλλά με αντίστροφη ροή. Χύνεις αλλά όχι προς τα έξω. Χύνεις προς τα μέσα. Και δεν εννοώ ασφαλώς τη φυσική ροή που είναι να χύνεις μέσα σε ένα ξένο, σε ένα αλλότριο σώμα. Εννοώ να χύνεις μέσα στο δικό σου σώμα, το μόνο έτσι κι αλλιώς σώμα που σου αναλογεί. Η στιγμή κατά την οποία γονιμοποιός και γονιμοποιούμενος ταυτίζονται.\nΣυνεχίζει ο Ραφήλ Εσθητός με τη φθορά των αισθημάτων:\nΗ φθορά του συναισθήματος είναι μεγαλειώδης στιγμή […]. Η στιγμή της απαρχής της φθοράς του αισθήματος συμπίπτει και ταυτίζεται πάντοτε με την πιο απογειωμένη στιγμή του αισθήματος.\nΚαι αν μετά από αυτό νιώθει κανείς το τελεσίδικο των αισθημάτων, των σχέσεων και φυσικά του έρωτα να τον κοντοζυγώνει επικίνδυνα, αμέσως μετά έρχεται το πιο αισιόδοξο μήνυμα του κόσμου από τα αστέρια:\nΑυτό που δεν υπάρχει λάμπει. Υπάρχει πιο αισιόδοξο μήνυμα από αυτό; Αυτό που δεν υπάρχει λάμπει... Αυτό που λάμπει έχει ήδη υποστεί την απόλυτα συντελεσμένη φθορά και για αυτόν τον λόγο λάμπει. Γιατί είναι απαστράπτουσα η φθορά και εκθαμβωτική. […] Να απολαμβάνεις τη φθορά είναι μια από τις μεγαλύτερες απολαύσεις που μπορεί να απολαύσει ένας άνθρωπος. Απολαμβάνω τη φθορά μου σημαίνει απολαμβάνω τη διαδικασία της επιστροφής μου στο αγέννητο, δηλαδή στο αιώνιο, δηλαδή στο ανύπαρκτο… Είναι το ωραίο ταξίδι της επιστροφής. Το ταξίδι της επιστροφής είναι το μόνο ταξίδι που αξίζει. Το ταξίδι του πηγαιμού είναι άνευ της παραμικρής σημασίας. Γιατί το βαθύτερο νόημα του ταξιδιού συμπυκνώνεται κατά την ώρα της επιστροφής.\nΣτο νοητικό ταξίδι του ο Εσθητός θα φθείρει και τις λέξεις:\nΔεν υπάρχει μεγαλύτερη φθορά από αυτήν που υφίστανται οι λέξεις τη στιγμή κατά την οποία λέγονται, τη στιγμή κατά την οποία εκφωνούνται.\nΚαι όσο για τον συγγραφέα;\nΟ συγγραφέας είναι ένα ολοσχερώς ρυπαρό ον που αποσκοπεί ωστόσο στην καθαριότητα. Η σχέση του συγγραφέα με την καθαριότητα είναι τρόπον τινά σαν τη σχέση της φθοράς με την ουδέποτε κεκτημένη αφθαρσία.\nΊσως η πιο αγαπημένη μου φράση, αν και δεν είναι από τις δυνατότερες, είναι ετούτη:\nΕίναι πράγματι φοβερό το τι μπορεί να προκαλέσει η οσμή της ναφθαλίνης σε έναν στοιχειωδώς σκεπτόμενο άνθρωπο.\nΚαταληκτικά, κρατήστε αυτή τη σκέψη:\nΗ γραφή είναι ένα είδος διατύπωσης του κόσμου με το πλέον εφθαρμένο υλικό του Κόσμου: τις λέξεις. Υπό αυτή την οπτική λοιπόν, η φθορά είναι το μέσο διατύπωσης του Κόσμου και η γραφή είναι η πλέον διεφθαρμένη διαδικασία. Ως εκ τούτου θεωρώ πολύ πιθανό αυτό το εντελώς παράξενο συν στη λέξη συγγραφή να μην υποδηλώνει τίποτε άλλο παρά την αρωγή της φθοράς χωρίς την οποία ενδεχομένως Γραφή δεν θα υφίστατο.\nΈλενα Χουσνή / Δημήτρης Τσεκούρας / Εκδόσεις Εξάρχεια


Από τι πέθανε ο Μέγας Αλέξανδρος;... Διάγνωση από έναν γιατρό του σήμερα, με βάση τα αρχαία κείμενα του χθες. | "Τα πάντα ρει news"\nΈνα από τα σημαντικότερα κεφάλαια της ιστορίας του Αλεξάνδρου του 3ου της Μακεδονίας είναι το τελευταίο της: Ο θάνατός του σε νεαρή ηλικία άφησε ακέφαλη μια αυτοκρατορία όμοια της οποίας ο κόσμος δεν είχε ξαναδεί, και οι «επιτάφιοι αγώνες» που ακολούθησαν μεταξύ των Διαδόχων – με πολέμους, μηχανορραφίες και δολοπλοκίες που συγκλόνισαν τον γνωστό τότε κόσμο. Ως εκ τούτου, πολλά είναι αυτά που έχουν λεχθεί για το πώς πέθανε ο Αλέξανδρος: Επρόκειτο για ασθένεια ή μήπως ήταν δηλητήριο που του πέρασε κάποιος αντίπαλος ο οποίος δεν μπορούσε να τον αντιμετωπίσει στα ανοιχτά; ...\nΌπως γίνεται εύκολα αντιληπτό, σε αυτό το ερώτημα είναι δύσκολο να δοθούν απαντήσεις 2.300 χρόνια μετά- ωστόσο, με βάση τα αρχαία κείμενα, είναι δυνατόν να επιχειρηθεί μια ερμηνεία των αναφερόμενων συμπτωμάτων και της πορείας της υγείας του, σε συνδυασμό με το ευρύτερο πλαίσιο των γεγονότων της συγκεκριμένης περιόδου.\nΜια τέτοια ακριβώς ερμηνεία επιχειρεί ο Εμμανουήλ Χρ. Χριστοφορίδης, καθηγητής Χειρουργικής ΑΠΘ και διευθυντής Β′ Χειρουργικής στο ΓΝΘ «Γ. Γεννηματάς»: Αντλώντας στοιχεία από τα κείμενα του Αρριανού, το Διόδωρου, του Κούρτιου, του Ιουστίνου, του Πλουτάρχου, αλλά και από έργα της βιβλιογραφίας της σύγχρονης ιατρικής και ιστοριογραφίας, ο κ. Χριστοφορίδης αναλύει τον θάνατο του Μεγάλου Αλεξάνδρου από την ιατρική σκοπιά.\nΣε κάθε περίπτωση, το σενάριο της δηλητηρίασης είχε και έχει αρκετούς υποστηρικτές, που βάζουν στην υπόθεση το σενάριο της εκδίκησης:\nΟ ιστορικός Ιερώνυμος της Καρδίας προβάλλει μια εκδοχή όπου το δηλητήριο απεστάλη από τη Μακεδονία, και στην οποία εμπλέκει τον Αντίπατρο (άσπονδο αντίπαλο της Ολυμπιάδας, μητέρας του Αλέξανδρου) και τον γιο του Κάσσανδρο, τον οινοχόο Ιόλα (επίσης γιο του Αντίπατρου) και, σε μια τολμηρή στα μάτια πολλών υπόθεση, τον ίδιο τον δάσκαλο του Μακεδόνα βασιλιά, Αριστοτέλη. Ο Αρριανός, ο Κούρτιος και ο Διόδωρος ο Σικελιώτης δεν φαίνονται να ασπάζονται ιδιαιτέρως αυτή την εκδοχή, αν και ο Ιουστίνος φαίνεται να την πιστεύει.\nΟ κ. Χριστοφορίδης σημειώνει πως η εξέλιξη της κατάστασης του Αλέξανδρου δεν φαίνεται να συμβαδίζει με το σενάριο της δηλητηρίασης- ωστόσο, με βάση αυτή τη θεωρία, και τα αρχαία κείμενα που περιγράφουν ότι ο Αλέξανδρος ένιωσε μεγάλους πόνους στο στομάχι λίγο μετά την κατανάλωση μεγάλης ποσότητας κρασιού, πιθανός «ένοχος» θα μπορούσε να κριθεί ένα δηλητηριώδες φυτό (που θα του χορηγήθηκε με το κρασί), με την επιστημονική ονομασία Veratrum album, που ανήκει στην οικογένεια των κρίνων και είναι γνωστό ως λευκός ελλέβορος.\nΤο εν λόγω φυτό χρησιμοποιούσαν συχνά οι αρχαίοι Έλληνες ως βότανο κατά του εμετού, ωστόσο ήταν σε θέση να επιφέρει και τον θάνατο, με παρόμοια συμπτώματα με αυτά που αναφέρονται πως είχε ο Αλέξανδρος.\nΥπάρχει και το σενάριο της χρήσης αρσενικού, ωστόσο, όπως τονίζει ο κ. Χριστοφορίδης, αν ίσχυε κάτι τέτοιο, ο Μακεδόνας βασιλιάς θα είχε πεθάνει πολύ γρηγορότερα από τις 14 ημέρες που ήταν άρρωστος πριν τον θάνατό του.\nΩς προς τον τυφοειδή πυρετό που προαναφέρθηκε, φαίνεται πιο πιθανός «υποψήφιος» λόγω της εποχής (καλοκαίρι- Ιούνιος του 323 π.Χ), ωστόσο έτεινε να παρουσιάζεται σε επιδημίες, και εκείνη την περίοδο δεν είχαν αναφερθεί μαζικοί θάνατοι με τα ίδια συμπτώματα.\nΤο ενδεχόμενο της πνευμονίας φαντάζει επίσης πιθανό, ωστόσο, βάσει των αναφορών, το λουτρό που πήρε ο Αλέξανδρος και που θα μπορούσε να την είχε προκαλέσει ήταν προς ανακούφιση του πυρετού, ο οποίος προϋπήρχε.\nΈνας άλλος «ύποπτος» είναι ο ιός του Δυτικού Νείλου- εκδοχή που υποστηρίζουν οι Αμερικανοί επιδημιολόγοι Τζον Μαρ και Τσαρλς Κάλισερ, οι οποίοι αποδίδουν τον θάνατο του Έλληνα στρατηλάτη σε εγκεφαλίτιδα από τον ιό του Δυτικού Νείλου, βασιζόμενοι σε απόσπασμα του Πλούταρχου, όπου αναφέρεται πως ο Αλέξανδρος είδε μερικές εβδομάδες πριν τον θάνατό του ένα σμήνος από άρρωστα κοράκια (σημειώνεται πως ο ιός του Δυτικού Νείλου προσβάλλει πουλιά και άλλα ζώα και μεταδίδεται στον άνθρωπο από τα κουνούπια.\n«Η εισβολή, μετά από βαρύ γεύμα και οινοποσία (την οποία φαίνεται ότι συνήθιζε ο βασιλιάς) και η όλη εξέλιξη παρουσιάζεται μάλλον τυπική της διαδρομής μας κρίσεως οξείας παγκρεατίτιδας, μάλλον λιθιασικής αιτιολογίας» αναφέρει ο κ. Χριστοφορίδης, προσθέτοντας πως υπάρχουν δε μερικές αναφορές από τις οποίες φαίνεται ότι ο Μέγας Αλέξανδρος έπασχε από χολολιθίαση με συχνές κρίσεις πόνου. «Όπως είναι γνωστό, η χολολιθίαση συνοδεύεται από αρκετές επιπλοκές.\nΑπό αυτές άλλες είναι απλές και συνήθεις και άλλες, ευτυχώς οι σπανιότερες, σοβαρές ή/ και επικίνδυνες όπως, η οξεία πυώδης ή σηπτική χολοκυστίτιδα – χολαγγειΐτιδα ή η οξεία νεκρωτική ή σηπτική παγκρεατίτιδα που χωρίς τη δέουσα αντιμετώπιση, μπορεί να είναι όχι μόνον επικίνδυνες αλλά και συχνά θανατηφόρες».\nΚαταλήγοντας, ο κ. Χριστοφορίδης σημειώνει πως η διαδρομή της ασθένειας ήταν «τυπική στην εισβολή, προϊούσα στην εξέλιξη και μη αναστρέψιμη στην κατάληξη. Ο θάνατός του ήταν σύντομος και όχι αιφνίδιος, εμπύρετος και βασανιστικός και αναπόφευκτος.\nΠροηγήθηκε της ασθενείας του βαρύ γεύμα και κατάχρηση οινοπνεύματος. Είναι γνωστό δε ότι, παρά την εισβολή της νόσου, επακολούθησε και την επόμενη ημέρα κατάχρηση (μέχρι μέθης) οινοπνεύματος.\nΗ κλινική εικόνα, εισβολή και εξέλιξη είναι τυπική. Δηλαδή: Ο πόνος οξύς, διαξιφιστικός (κωλικός) με αντανάκλαση προς το θώρακα και ακολούθως προς την κοιλία, ο οποίος συνοδεύεται από εμετό (ανακουφιστικό), ρίγος και πυρετό.\nΟ πόνος με αντανάκλαση προς την ωμοπλάτη, ”κωλικός του ήπατος”, οι κολλώδεις ιδρώτες, η ωχρότητα, η συγχυτική κατάσταση, η σωματική κατάπτωση, η θόλωση της διανοίας, το παραλήρημα, η διέγερση, τα ψυχρά άκρα, η προϊούσα επιδείνωση, μέχρι το Ιπποκράτειο προσωπείο, κατάσταση η οποία εξελίσσεται εντός 14 ημερών προς τον θάνατο, είναι τυπική της εξελίξεως σηπτικής καταστάσεως επί εδάφους οξείας παγκρεατίτιδας».\nΚώστας Μαυραγάνης/ HuffPost Greece\nΟι άνθρωποι που ακολουθούσαν τον Αλέξανδρο, είχαν απόλυτη συναίσθηση, της ανεπανάληπτης ιστορικής εποποιίας που ζούσαν κοντά του και γνώριζαν ότι τα ονόματά τους θα γραφούν για πάντα στο φωτεινότερο στερέωμα της ιστορίας. Στην απεγνωσμένη όμως αναζήτηση μιας πιθανής σκευωρίας κατά της ζωής του Αλεξάνδρου, πολλοί ιστορικοί κατέληξαν σε κάποιες πιθανές εκδοχές. Ο Πλούταρχος αναφέρεται σε διάφορα πιθανά σενάρια ενοχής, με βασικότερα, αυτό της διχόνοιας που υποκίνησε η μητέρα του Αλέξανδρου Ολυμπιάδα με τον διοικητή της Ευρώπης στρατηγό Αντίπατρο, και τον γιο του Κάσσανδρο. Στις συνωμοσίες δηλητηριασμού εμπλέκουν, τους δύο οινοχόους του Αλεξάνδρου τον Μήδιο και Ιόλλα (γιο του Αντίπατρου), αλλά και τον δάσκαλό του, τον άριστο άνθρωπο και πανεπιστήμονα Αριστοτέλη.\nΑσφαλώς και κάποια σενάρια δολοφονίας του Αλεξάνδρου απ’ την πλευρά των Ελλήνων, δεν στερούνται ενδείξεων, αλλά ο τρόπος της θανάτωσης του Αλεξάνδρου, είναι που μας παραπέμπει έντονα σε χαλδαιο-περσικό τρόπο δολοπλοκίας, κάτι που αδικαιολόγητα παραβλέπουν οι ιστορικοί. Φυσικά δεν φιλοδοξούμε εδώ, να λύσουμε τον γρίφο, ποιος σκότωσε τον Μέγα Αλέξανδρο. Αλλά είναι νομίζω μέσα στα πλαίσια της μελέτης μας, να υπογραμμίσουμε την εξαιρετική πιθανότητα ανάμειξης του χαλδαιικού ιερατείου, στην δολοφονία του Αλεξάνδρου και την ενδεχόμενη παρουσία του μαγγανευτή δόλου, στα σημαντικότερα σταυροδρόμια της ιστορίας. Ο Αλέξανδρος μετά την εκπληκτική νίκη του κατά του Δαρείου πρώτα στον Γρανικό μετά στην Ισσό και κατόπιν στα Γαυγάμηλα, έφτασε στην Βαβυλώνα το 331 π.Χ. όπου και του παρέδωσαν την πόλη αμαχητί. Επτά χρόνια μετά το τέλος της εκστρατείας στα βάθη της Ασίας και την Ινδία, το 324 π.Χ. επέστρεψε στην Βαβυλώνα κατακτητής «ολόκληρης» της Ασίας, με δεδηλωμένη την πρόθεσή του, να κάνει την Βαβυλώνα πρωτεύουσα της αυτοκρατορίας του. Να λοιπόν η άλλη πλευρά των γεγονότων, που ποτέ δεν φωτίζεται αρκετά: «Με τον τερματισμό του πολέμου (με τους ορεσίβιους Κοσσαίους) ο Αλέξανδρος βάδιζε πλέον με βραδύ ρυθμό προς την Βαβυλώνα.\nΜια τέτοια έντεχνη αντιστροφή της απειλής, διατυπωμένη μάλιστα στην δική τους γλώσσα των θεολογικών υπαινιγμών, θα έβαζε τα αναμένα κάρβουνα ξανά πίσω στα δικά τους χέρια και θα τους ανάγκαζε να ξανασκεφτούν πολύ καλά πριν αποπειραθούν να κάνουν πράξη με οποιονδήποτε τρόπο τις απειλητικές τους «προφητείες». Μια τέτοια ξεκάθαρη προειδοποίηση μάλλον θα ανάγκαζε τους μάγους να σκεφτούν όλους τους δυνατούς τρόπους για να προστατέψουν την ζωή του Αλέξανδρου γιατί η επιβίωσή τους θα είχε άρρηκτα δεθεί με την δική του. Η Ελληνική σοφία, δεν ήταν σε θέση να υποθέσει ότι για τους μάγους, η πρόγνωση θανάτου ήταν ξεκάθαρη δήλωση δολοφονικής πρόθεσης. Η συλλογιστική ήταν και παραμένει απλή: κανένας μάγος δεν θα ήθελε να αστοχήσουν οι προβλέψεις του, κατά συνέπεια όλοι οι προφήτες θα έκαναν το παν για να επαληθευθούν, άρα ο μηχανισμός επαλήθευσης των προφητειών είναι οι ίδιοι οι προφήτες.\nΠοια μπορεί όμως να ήταν μία πιθανή αιτία θανάτου του Αλεξάνδρου; Και γιατί γίνεται λόγος για δηλητηριασμό του, αφού “κανένα” απ’ τα συνηθισμένα δηλητήρια δεν παρουσιάζει συμπτώματα πυρετού; Για να γίνει κατανοητή στην πραγματική της έκταση ἡ φθοροποιός μαγγανεία, πρέπει στα υλικά της όπλα να συμπεριλάβουμε και τα μολυσματικά υλικά. Με τα γνωστά σε μας συμπτώματα ὁ τυφοειδής πυρετός (typhoid fever) είναι μία εξαιρετικά πιθανή αιτία θανάτου για τον Αλέξανδρο. Ἡ μικροβιακή μολυσματική πρώτη ύλη είναι εύκολο να βρεθεί κατά τοὺς καλοκαιρινούς κυρίως μήνες, αφού: «ὁ βάκιλος (του Eberth) πολλαπλασιάζεται σε μολυσμένα νερά από τα κόπρανα και τις εκκρίσεις ανθρώπου που έχει νοσήσει. Συχνά όμως ακόμα και στα κόπρανα ανθρώπων που δεν έχουν νοσήσει υπάρχει ὁ βάκιλος του τυφοειδούς πυρετού και αναπτύσσεται σε υγρούς και σκιερούς αποχετευτικούς τόπους».\nΕνός ανθρώπου που έδωσε στην υφήλιο την αγάπη, που ήξερε να τιμά τους σωστούς και ακέραιους ανθρώπους, τους έχοντες ανδρεία και τόλμη, ενώ τιμωρούσε σκληρά τους χαμερπείς και δόλιους. Σαν αυτούς που μεταχειρίστηκαν με τον πιο απεχθή τρόπο μετά από 2323 χρόνια την ύπαρξη των τόσο σοβαρών ευρημάτων. Θρύλοι που ακολουθούν επί αιώνες και που δεν παραλείπουν την ύπαρξη της ιέρειας και φίλης του Μ.Α. της Χαμίσα, ο τάφος της οποίας δεσπόζει στην περιοχή περιμένοντας την επιστροφή του καλού της. Άλλος θρύλος κάνει αναφορά για τις επτά αδελφές ιέρειες του ιερού του ‘Αμμωνος Ρα, οι τάφοι των οποίων βρίσκονται αντίστοιχα στους επτά λόγους που ανυψώνονται προστατεύοντας τριγύρω την περιοχή.\nΡΟΜΒΟΙ που σημαίνει ψυχή (δύο τρίγωνα μαζί) που κινείται ελεύθερη εκτός σώματος και βρίσκεται παντού. Το σχήμα Τ (ταφ) που είναι η κεντρική ζώνη του διαδρόμου του τάφου σημαίνει : Η κάθετη γραμμή είναι το δένδρο της ζωής, η κάθοδος του πνεύματος μέσα στην ύλη. Ενώ η οριζόντια είναι η γήινη, η λογική και παθητική δύναμη.\nΒΩΜΟΙ τόποι προσφορών όπως: κρασί, γάλα, νερό, λάδι, καρποί, μικρά ψωμιά, σπόροι και θυμίαμα. Κανένας από τους συγγραφείς και ιστορικούς της εποχής δεν άφησε περιγραφή των χαρακτηριστικών του Μ. Αλεξάνδρου, επομένως οι απεικονίσεις είναι καθαρά συμβολικές. (έχουν εξαφανιστεί μυστηριωδώς όμως συγγράμματα όπως θα δούμε παρακάτω).\nΤο βιβλίο συνεχίζει με τιμητική αναλυτική αναφορά σε όλους όσους εργάστηκαν, κυρίως στους εργάτες χάριν των οποίων ήλθαν στο φως όλα αυτά τα απίστευτα σημαντικά Ελληνικά και ιστορικά ευρήματα. Έτσι όπως θα έπρεπε να τιμά και να σέβεται καθένας που έχει ανθρώπους στην δούλεψή του, αντί να ακούγονται να λένε «εσύ που έφαγες ψωμί από μένα» λες και δεν έφαγε εκείνος το πολλαπλάσιο ψωμί από την εργασία του εργαζόμενου. Όνειδος και μικροψυχία. Όποτε ανακάλυπταν κάτι, έκαναν μαθήματα ιστορίας στους εργάτες, έτσι ώστε να μπορούν να εκτιμούν αυτό που έβρισκαν καθώς και την τεράστια σημασία του. Αυτό έκανε όλους να αγαπούν και να σέβονται την δουλειά τους. Αισθάνονταν ευτυχισμένοι και υπερήφανοι όταν τα ξανά έβλεπαν την επομένη ή ένοιωθαν πραγματική χαρά σε κάθε νέο εύρημα. Απλοί άνθρωποι που έβγαζαν τον καλλίτερο εαυτό τους σε ανθρώπους που τους τιμούσαν, τους πρόσεχαν και τους σέβονταν, ενώ άλλοι κάνουν ό,τι μπορούν για να βγάλουν τα πιο ποταπά συναισθήματα και ένστικτα.\nΜ. Αλέξανδρος, κάθε φορά μπορεί να ήταν και η τελευταία.\nΟΙ ΤΡΑΥΜΑΤΙΣΜΟΙ ΤΟΥ Μ. ΑΛΕΞΑΝΔΡΟΥ\nΟ Αλέξανδρος πολεμούσε πάντα στην πρώτη γραμμή, κατά το Ομηρικό πολεμικό πρότυπο, ασκώντας την διοίκηση δια του παραδείγματος, παροτρύνοντας έτσι τους πάντες να δώσουν τον καλύτερο εαυτό τους.Ποτέ δεν υπήρξε θεατής στις μάχες. Κάθε φορά μπορεί να ήταν και η τελευταία του φορά. Κάθε φορά διακινδύνευε όπως όλοι, να μην δει την δύση του ήλιου, να δειπνήσει στα ανάκτορα του ΄Αδη, όπως έλεγαν στην εποχή του, στην περίπτωση που πέθαινε κάποιος στην μάχη.Κάθε φορά όλοι έβλεπαν τις πλάτες του. Πρώτος μεταξύ των πρώτων στην διακινδύνευση του θανάτου. Το γεγονός ότι επέζησε σε τόσες φοβερές μάχες, μόνο στην θεία πρόνοια μπορεί να αποδοθεί και όχι στατιστικά. Στατιστικά είχε ελάχιστες πιθανότητες να επιζήσει, αν αναλογιστούμε ότι οι μάχες ήταν σώμα προς σώμα, σε μεγάλο πεδίο εμπλοκής μάχης με πολεμιστές, άλογα και όπλα παντός είδους


Όταν ο άνθρωπος διαπιστώνει τη θνητότητά του. – Topicap\nWritten by topicapΔημοσιεύθηκε την 7 Απριλίου 2018 6 Απριλίου 2018 Σχολιάστε\nΠηδάς μακριά από το στρώμα, με χέρια ιδρωμένα και καρδιά που καλπάζει από το στήθος σου, στέλνοντας με μανία αίμα στον εγκέφαλο, ενισχύοντας αυτά που θες να αποφύγεις. Οι σκέψεις σου γίνονται αβάσταχτες και πασχίζεις να ξεφύγεις από τις μπάρες που σου έθεσε ο ίδιος σου ο οργανισμός.\nΜα πώς γίνεται μετά από όλο αυτό το μελετημένο σχέδιο που δουλεύει ακατάπαυστα, έπειτα να μην υπάρχει τίποτα; Δεν μπορεί να ήρθες απλά για να φύγεις.\nMichael Sweerts: Πορτραίτο άνδρα που κρατά ένα κρανίο.(Η έκφραση του άνδρα δηλώνει την αναστάτωσή του τη στιγμή που -έχοντας το δάχτυλό του στην τρύπα της μύτης σε ένα κρανίο- διαπιστώνει τη θνητότητά του).\nΘες να μάθεις τι είμαστε; Ένα μάτσο κόκαλα σε ένα αριθμημένο κουτί, επενδυμένο με σάρκα και μια τρόμπα στο στήθος που άπαξ και πάρει ρεπό, η ζωή μάς απολύει. Είναι μικρή η ζωή, κύριος.\nΊσως απλά η ύπαρξή μας διαρκεί όσο κάνει ένα τσιγάρο να καεί. Μωρέ, λες;\nΠόσα τσιγάρα έχουν μαζευτεί στους πνεύμονές μας προσπαθώντας να απαντήσουμε, άρα, υπαρξιακά μας ερωτήματα…;\nΓουστάρω ό,τι μου μειώνει τη ζωή. Άλλη το λένε αμαρτία και πειρασμό, εγώ το λέω απόλαυση και καλοπέραση.\nΔεν διανοείσαι ότι δεν θα πατάς για πάντα στη γη. Ποτέ δεν θα συμβιβαστείς με την ιδέα, γιατί όλο αναβάλλεις, σίγουρος για την αυριανή μέρα.\nΌλα αυτά μέχρι τη στιγμή που θα αντιληφθείς ξανά τη θνητότητά σου και θα πηδήξεις πάλι μακριά από το στρώμα ψάχνοντας την ανάσα που δεν θες να χάσεις.\nΚαι όλο αυτό ξανά και ξανά μέχρι η φλόγα να σβήσει από το κερί και μείνει μόνο η γόπα από το τσιγάρο.\n©Μαίρη Τζέιν, Topicαπ 7/4/18\nPrevious Entry Η ισορροπία ανάμεσα σε λογική και συναίσθημα.\nNext Entry Οικογένεια είναι…


Εκατό χρόνια μετά, επιστολές της οικογένειας Ρομανόφ επιστρέφουν στο μουσείο Τσάρσκογιε Σελό! | Newsbomb\n23 Σεπτεμβρίου 2017 03:49\nΕκατό χρόνια μετά, επιστολές της οικογένειας Ρομανόφ επιστρέφουν στο μουσείο Τσάρσκογιε Σελό!\nΤα αρχεία αυτά περιλαμβάνουν επιστολές, φωτογραφίες και σκίτσα, που είχαν πάρει μαζί τους στην Ευρώπη μέλη της οικογένειας που διέφυγαν για να γλιτώσουν από τις ταραχές και τις διώξεις της επανάστασης του 1917, τα οποία έκτοτε βρίσκονταν σε ιδιωτική συλλογή στο Λονδίνο. Τα κειμήλια που αγοράστηκαν αντί 70.000 και πλέον ευρώ από τη ρωσική κρατική τράπεζα Sberbank τον Ιούλιο, επέστρεψαν στη χώρα προέλευσής τους και στο εξής εκτίθενται στο μουσείο Τσάρσκογιε Σελό, στην πρώην θερινή κατοικία των τσάρων, στην περιφέρεια της Αγίας Πετρούπολης.\n«Οι επιστολές αυτές και τα τηλεγραφήματα μας εκθέτουν την καθημερινότητα της αυτοκρατορικής οικογένειας, τα μέλη της οποίας έτρεφαν μεγάλη αγάπη μεταξύ τους», εξηγεί στο AFP η Ιρίνα Ρασπόποβα, επιμελήτρια του μουσείου. «Τα αρχεία αυτά προκαλούν τεράστιο ενδιαφέρον στους ερευνητές. Είχαμε την τύχη να τα βρούμε». Ανάμεσα στα 200 γραπτά περιλαμβάνονται κυρίως η αλληλογραφία του τσάρου Νικολάου Β΄, της συζύγου του Αλεξάνδρα Φιόντοροβνα, του πατέρα του Αλεξάνδρου Γ' και άλλων μελών της οικογένειας Ρομανόφ από το 1860 έως το 1928.\n«Δεν πάει πολύ καλά. Αλλά κυνήγησα και σκότωσα 11 φασιανούς», γράφει ο αυτοκράτορας Αλέξανδρος Γ' σε επιστολή προς την κόρη του Ξένια που βρέθηκε μέσα σε φάκελο πάνω στον οποίον ήταν γραμμένο «Τηλεγραφήματα του μπαμπά. 1894», έτος θανάτου του τσάρου. Η αλληλογραφία είναι γραμμένη στα ρωσικά, στα γαλλικά και στ' αγγλικά σε χαρτί κιτρινισμένο από τον χρόνο και φέρει τα μονογράμματα των μελών των Ρομανόφ ή το όνομα των ξενοδοχείων όπου διέμεναν κατά τη διάρκεια των ταξιδιών τους. Τα αρχεία περιλαμβάνουν επίσης το σκίτσο ενός πύργου που είχε σχεδιάσει ένα παιδί της αυτοκράτειρας Μαρία Φιόντοροβνα, συζύγου του Αλεξάνδρου Γ΄, μια κάρτα που είχε σχεδιάσει για τη γιορτή του Πάσχα η σύζυγος του Νικολάου Β' και είχε στείλει στη νύφη της.


Λιπαρά επίθεση - Forskolin διευθυντής της κοιλιάς\nΛιπαρά επίθεση. Aug 06, · Η μη αλκοολική λιπώδης νόσος του ήπατος ( NonAlcoholic Fatty Liver Disease / NAFLD) ( Λίπος στο συκώτι) αποτελεί τη συχνότερη μορφή χρόνιας ηπατοπάθειας και την 1η αιτία ανεύρεσης παθολογικά αυξημένων ηπατικών ενζύμων στο γενικό πληθυσμό.\nΤο ΔΣ της Ένωσης Φωτορεπόρτερ Ελλάδας καταγγέλλει δολοφονική επίθεση « διαδηλωτών»,. Η θυρεοειδίτιδα Hashimoto ( λέγεται και χρόνια λεμφοκυτταρική θυρεοειδίτιδα) είναι μια νόσος κατά την οποία ο θυρεοειδής αδένας καταστρέφεται από την επίθεση που δέχεται από το ανοσοποιητικό σύστημα.\nΛιπαρό έγκαυμα medifast\nCaveman διατροφή σχέδιο γεύματα\nΕπίθεση Κατάθλιψη βάρους\nΓια να χάσετε κιλά, μην κάνετε δίαιτα - 26 συμβουλές για απώλεια βάρους, βασισμένες στην επιστήμη. Το ΔΣ της Ένωσης Φωτορεπόρτερ Ελλάδας καταγγέλλει δολοφονική επίθεση « διαδηλωτών», στο πλαίσι του συλλαλητηρίου για τη Μακεδονία στο Σύνταγμα. Εργοδότες στη Λάρισα: Μαζί με την πρόσληψη, ζητούν να υπογράψουν και την απόλυσή τους!\nΕπίθεση Χάσω λάδι\nΠόσο βάρος μπορεί να χάσει u σε μια διατροφή χυμού\nΠαλαιό συνταγές σχέδιο διατροφής uk\nΣχόλια με ύβρεις διαγράφονται χωρίς προειδοποίηση. Ανακοίνωση για το θάνατο 41χρονου Αρχιλοχία, ο οποίος διέμενε στην Επτάλοφο Θεσσαλονίκης, εξέδωσε το Γενικό Επιτελείο Στρατού.\nΠοτάμια, ξεροπόταμοι και ο χείμαρρος της ιστορίας. 19/ 01/ ΑΠΟΨΕΙΣ. Απογοητευτική η στάση του Ποταμιού, του Σταύρου Θεοδωράκη και των περισσότερων βουλευτών.\nΝα πληρώνομαι για να χάσετε βάρος app\nΚέντρα απώλειας βάρους rockhampton\nΑποτελέσματα διατροφής kekwick


Συγκλονίζει γνωστή Ελληνίδα ηθοποιός: «Έχασα το παιδί μου στη γέννα! Μου έκαναν καισαρική και είχε πνιγεί από τον λώρο»| Fay's book\nΜια συνέντευξη εφ’ όλης της ύλης παραχώρησε η Μαρία Κωνσταντάρου στο Πρω1νό. Η μεγάλη ηθοποιός αποκάλυψε την επιθυμία την να παίξει στην Επίδαυρο, την ατάκα που της είπε η Αλίκη Βουγιουκλάκη, αλλά και το δυσάρεστο γεγονός ότι έχασε το παιδί της στη γέννα.\n«Ο κινηματογράφος άλλαξε τη θεατρική μου πορεία προς το χειρότερο. Ο ρόλος της Ασημίνας από το “Αχ, αυτή η γυναίκα μου”, μου έκλεισε πόρτες στο θέατρο για πιο σοβαρούς λόγους. Ήθελα να παίξω τραγωδία. Δεν έχω παίξει ούτε στην Επίδαυρο, ούτε στο Ηρώδει και έχει παίξει και η κουτσή Μαρία», είπε για την επαγγελματική της πορεία.\nΌσον αφορά την σχέση της με την Αλίκη Βουγιουκλάκη είπε: «Κάποτε μου είπε η Αλίκη “Μαρία γιατί δεν είμαστε φίλες εμείς;” και της είπα “γιατί δεν έχεις χρόνο”»\nΜάλιστα, η Μαρία Κωνσταντάρου, είπε ότι ενώ έχει προσεγγίσει νεαρούς συναδέλφους της για να τους βοηθήσεις, εκείνη δεν ανταποκρίθηκαν. «Υπάρχουν άνθρωποι με ταλέντο, αλλά εκείνο που τους χαρακτηρίζει είναι ότι είναι ξερόλες. Πολλές φορές έχω πει “έλα να σου κάνω μερικά μαθήματα, δε θέλω λεφτά”, ούτε για καλημέρα δε με πήραν τηλέφωνο», είπε χαρακτηριστικά.\nΤέλος, η καταξιωμένη ηθοποιός αποκάλυψε ένα δυσάρεστο γεγονός που πολύ λίγοι γνώριζαν: «Είχα κάνει παιδί και πέθανε στο λώρο. Ήμουν 9 μηνών μου έκαναν καισαρική και είχε πνιγεί από τον λώρο. Πάντως δε μου λείπει το παιδί. Δεν σκέφτηκα να υιοθετήσω. Έχω πολλά ενδιαφέροντα άλλα».\nΔείτε ακόμη: Πρω1νό: Η αποκάλυψη της Ντορέττας Παπαδημητρίου για την προσωπική της ζωή και τον γάμο!


ο τόνος αλλιώς και γιατί σπάνια τρώμε τον καλό - Pandespani.com\nPosted by: pandespani in διατροφή, ΜΥΣΤΙΚΑ, πρωτες υλες, ψαρι και θαλασσινα 18/11/2014\t3 Comments 426 Views\nΟλόφρεσκος τόνος ελάχιστα ψημένος στο γκριλ\nΣτο ντοκιμαντέρ του 89χρονου σήμερα Γιαπωνέζου sushi master Jiro Ono “Jiro Dreams of Sushi”, 2011, ο ίδιος και ο συνεχιστής γιός του δηλώνουν ότι ο τόνος και η ποιότητα των ψαριών που υπήρχαν παλιότερα, δεν υπάρχουν πλέον. Από τη στιγμή που το τόσο ακριβό κάποτε sushi έγινε φαγητό που άνετα βρίσκεις παντού, η υπεραλίευση λόγω της ζήτησης, εξοντώνει τα θαλάσσια είδη. «Το akagai (κόκκινη αχιβάδα) άρχισε να εξαφανίζεται, το ίδιο και το hamaguri (μύδια της Αφροδίτης). Έβρισκες εύκολα ένα καλό anago (θαλάσσιο χέλι). Όταν έχεις εστιατόριο με sushi, πρέπει να εφευρίσκεις εναλλακτικές για την αντικατάσταση διαφόρων ειδών ψαριών», λέει ο Jiro. «Αλλά υπάρχει υποκατάστατο για τον τόνο; Δεν νομίζω», παραδέχεται.\nΟ Πρόεδρος Barack Obama και ο Πρωθυπουργός της Ιαπωνίας Shinzo Abe συζυτούν με τον sushi master Jiro Ono, σε γεύμα στο Τόκιο. 23.4. 2014. Official White House, φωτό Pete Souza\nΟ Jiro θεωρείται o καλύτερος sushi chef στον κόσμο. Έχει το Sukiyabashi Jirō, ένα διάσημο μικρό υπόγειο εστιατόριο σε μετρό του Τόκιο και 3 αστέρια Michelin εδώ και χρόνια – ο πρωτότοκος γιος του μάλιστα, που ακολουθεί τα βήματα του πατέρα κατά την ιαπωνική παράδοση, έχει κερδίσει για το δικό του εστιατόριο, δυο αστέρια Michelin. Ο ίδιος ο Jiro Ono, έχοντας ασχοληθεί σ΄όλη του τη ζωή αποκλειστικά με το sushi, θεωρεί ότι δεν έχει τελειοποιήσει την γνώση στο αντικείμενό του! Και ναι, στα 89 του, ακόμη μαθαίνει πως να κάνει το sushi καλύτερο!\nΣτο ελληνικό μαγειρικό στερέωμα τέτοια μετριοφροσύνη και ταπεινότητα θα έπεφτε πολλή και μάλλον βαριά στα τέλεια γυαλιστερά καλάμια που καβαλάει ο κάθε επαΐων, γκοναμπί και μη – όταν έχετε χρόνο, αξίζει να δείτε τη διαφορετική κουλτούρα του Τζίρο στο ντοκιμαντέρ (το trailer στο τέλος του άρθρου).\nΟ τόνος στις γιαπωνέζικες αγορές ψαριού δημοπρατείται και αγοράζεται από ειδικούς που βαθμολογούν την ποιότητα του κρέατος και καπαρώνουν το φρέσκο σώμα βλέποντας την κομμένη ουρά. Το έμπειρο μάτι τους την εξετάζει με φακό. Δοκιμάζουν φυσικά, αν χρειάζεται, και κάνουν την ανάλογη προσφορά.\nΠόση διαφορά έχει ο sashimi ή sushi grade τόνος με τον θεωρητικά καλύτερο, που μπορείτε να βρείτε εγχωρίως; Τεράστια. Και δεν θα ήμουν σε θέση να αποφανθώ με τόση σιγουριά, αν δεν το είχα διαπιστώσει: αν δεν είχα την τύχη να δοκιμάσω το κρέας από έναν τόνο 300 σχεδόν κιλών, που κολυμπούσε ανενόχλητος 12 ώρες πριν στη θάλασσα. Πριν τη δοκιμή.\nΔράττομαι της ευκαιρίας να γράψω μερικά πράγματα για τον τόνο, έχοντας στο μεταξύ ψάξει και διαβάσει για μεθόδους αλίευσης, κανονισμούς, τρόπους καθαρισμού και δεδομένα που καθορίζουν την ποιότητα, καθώς και διάφορες πληροφορίες για τόνους όλων των ειδών (τα καλά του ίντερνετ γαρ και κάποιων βιβλίων).\nTόνος: 10 σημεία προσοχής\nσυν οι διαπιστώσεις\nαπό την δοκιμή του ολόφρεσκου\nΟ τόνος δεν είναι σκληρός. Ναι, έχει σφιχτό κόκκινο κρέας (σε κάποια είδη του που αλιεύονται και στη Μεσόγειο, όχι όμως σε όλα). Η υφή του θυμίζει περισσότερο ζωντανό φιλέτο μοσχαριού ή βοδινού –καθόλου ψαριού. Ψημένος επίσης ΔΕΝ είναι σκληρός. Ο εξαιρετικά φρέσκος τόνος είναι σφιχτός όντας ωμός και εξαιρετικά μαλακός (σχεδόν αφράτος) όταν είναι ψημένος.\nΤο χρώμα του τόνου δείχνει το είδος και την ηλικία του. Ο Albacore είναι λευκός τόνος (λέγεται germon ή thon blanc στη Γαλλία), έχει βάρος 10-30 κιλά, άσπρο κρέας προς ελαφρύ ροζέ και χρησιμοποιείται για κονσερβοποίηση αλλά και για μαγείρεμα – ψήσιμο (Larousse Gastronomique). Ο ελληνικός τόνος Αλοννήσου είναι επίσης λευκός.\nΟ τόνος που κυκλοφορεί στα ιχθυοπωλεία και αγοράζουμε συνήθως είναι ελάχιστα φρέσκος. Στον πολύ φρέσκο τόνο δεν υπάρχει μυρωδιά ψαριού. Όπως έχουμε επισημάνει παλιότερα και εύστοχα θέτει ο Θ. Ποταμιάνος «Το απολύτως φρέσκο ψάρι (δηλαδή το ζωντανό και εκείνο που έχει αποβιώσει προ ολίγων λεπτών της ώρας) είναι τελείως άοσμον! Σε λίγο το ψάρι αρχίζει ‘να μυρίζει θάλασσα’. Είναι το άκρον άωτον της φρεσκάδας, κατά την γνώμη μας. Και όμως, βρισκόμαστε στο πρώτο στάδιο της αποσυνθέσεως. Σε λίγο το ψάρι μυρίζει λιγότερο ‘θάλασσα’ και περισσότερο ‘ψάρι’. Φρεσκότατο το θεωρούμε το ψάρι και τότε, και όμως βρισκόμαστε στο δεύτερο στάδιο της αποσυνθέσεως» (Τα ψάρια και η μαγειρική, Βιβλιοπωλείον της Εστίας, 1995).\nΗ ποιότητα του τόνου πέραν του είδους του, καθορίζεται από τον τρόπο που το ψάρι πεθαίνει και πρέπει να ακαριαίος. Στη συνέχεια καθορίζεται από το πόσο σύντομα κόβεται η ουρά ή/και γίνεται τομή στο λαιμό ή/και πίσω απ’ τα πτερύγια του θώρακα (οι μέθοδοι ποικίλουν και πολλές φορές συνδυάζονται), με ειδικό τρόπο, εμπειρία και προσοχή, για να τρέξει όλο το αίμα του και να πλυθεί.\nΗ αφαίρεση του αίματος (διαρκεί 5-10 λεπτά) χαλαρώνει τους μύες του σώματος και βοηθάει στην ταχύτερη ψύξη, που ακολουθεί.\nΑπό τον τόνο αφαιρούνται επίσης άμεσα τα σπλάχνα, μια και αλλιώς το σώμα διατηρεί την θερμοκρασία στo εσωτερικό, πράγμα που εντείνει την αλλοίωσή του (λόγω ενζύμων και μυκήτων). Αν αυτή η διαδικασία καθαρισμού από το αίμα (bleeding) δεν εφαρμοστεί τάχιστα και με γνώση, η γεύση και η υφή του κρέατος είναι απίστευτα κατώτερες. Αν δεν εφαρμοστεί καθόλου, ε… δεν συζητείται. Φημολογείται πάντως, ότι οι τόνοι που καταλήγουν στα εδώ ψαράδικα κρατάνε πολύ απ΄το αίμα τους (έως και όλο) για να έχουν περισσότερο βάρος στο ζύγι κατά την πώληση – γιατί δεν μου ακούγεται και τοοόσο περίεργο αυτό, ε;\nΗ ποιότητα του άριστου μεγάλου τόνου είναι ακριβή και στην πράξη μάλλον σπάνια πληρώνεται στην Ελλάδα, αφού ένα πολύ μεγάλο ψάρι φτάνει να πουλιέται τελικά 2 ή 3 €/κιλό, ανεξάρτητα αν καταλήγει στο τραπέζι μας κοστίζοντας πολύ παραπάνω. Στην ιαπωνική αγορά ψαριού Tsukiji fish market, η υψηλότερη τιμή για έναν τόνο 223 κιλών έφτασε το 2013 τα ¥ 703,167 /κιλό, δηλ. 4.840 ευρώ το κιλό.\nΤο φιλέτο του τόνου – όχι ο τόνος γενικά φιλεταρισμένος – βρίσκεται στην πάνω πλευρά, στη ράχη του σώματός του και μοιάζει εκπληκτικά με το φιλέτο του μοσχαριού. Μαγειρικά επίσης αντιμετωπίζεται το ίδιο. Όσο λιγότερο ψημένο είναι, τόσο καλύτερη η γεύση του. Κάθε τόνος έχει δύο φιλέτα.\nΌλα τα μέρη του τόνου δεν έχουν το ίδιο χρώμα ούτε την ίδια υφή, με την ίδια λογική που όλα τα μέρη του μοσχαριού-βοδιού, του χοιρινού, ακόμη και του κοτόπουλου διαφέρουν. Η κατανομή του λίπους είναι επίσης διαφορετική. Άρα, θεωρητικά τουλάχιστον, θα πρέπει να επιλέγουμε διαφορετικό κομμάτι, ανάλογα με το μαγείρεμα που πρόκειται να κάνουμε. Δείτε το πολύ ενδιαφέρον βίντεο για το πως κόβεται ο τόνος.\nΟ τόνος που χρησιμοποιείται στην διεθνή αγορά για να μπει σε κονσέρβα είναι 3ου βαθμού στην κατάταξη ποιότητας (τελευταίος), με πρώτο το sashimi ή sushi grade. ‘Οσο μεγαλύτερα τα κομμάτια του, τόσο καλύτερης ποιότητας θεωρείται\nΜια κονσέρβα τόνου όμως, ενδέχεται να περιέχει κρέας από διαφορετικά είδη του θαλάσσιου ζώου π.χ. λευκό τόνο και κιτρινόπτερο. Όταν μια κονσέρβα περιέχει νιφάδες κρέατος σημαίνει πως έχουν αξιοποιηθεί και τα τελευταία απομεινάρια του ψαριού. Κι εδώ υπάρχουν προδιαγραφές που ορίζουν την περιεκτικότητα της συσκευασίας σε πραγματικό τόνο, χωρίς λάδια, νερό, σάλτσες κλπ.\nΗ ύπαρξη υδραργύρου που έχει παρατηρηθεί στις κονσέρβες τόνου κατά καιρούς είναι αποτέλεσμα της μόλυνσης του περιβάλλοντος και των υδάτινων πόρων. Ο υδράργυρος εκπέμπεται στην ατμόσφαιρα από την ηλεκτροπαραγωγή με καύση άνθρακα και τις βιομηχανίες. Η βροχή τον στέλνει στα ποτάμια, τις λίμνες και τους ωκεανούς. Επηρεάζει τα μικρότερα ψάρια και μετά τα θαλάσσια ζώα που τα καταναλώνουν σε ποσότητες, καθότι το μεγάλο ψάρι τρώει το μικρό.\nΌπως όλα τα ψάρια ο τόνος καταψύχεται. Ο καταψυγμένος τόνος δεν θεωρείται υποδεέστερος ποιοτικά, μπορεί μάλιστα, ανάλογα με το ψάρι και εφόσον η ψύξη του γίνεται αμέσως μετά το καθάρισμα του αίματος, να έχει καλύτερο κρέας και πιο φρέσκο από το κανονικό υποτιθέμενο φρέσκο.\nΟι κανονισμοί – όπως διάβασα – δεν επιτρέπουν να αλιεύεται τόνος μικρότερος των 115 εκατ. (βάρος περί τα 30 κιλά). Απ΄την άλλη, ο Ερυθρός τόνος (Thunnus thynnus) που είναι ένα από τα πλέον μεγαλόσωμα είδη, κινδυνεύει να εξαφανιστεί, αφού περισσότερο από το 80% των πληθυσμών του παγκοσμίως έχει ήδη αλιευθεί και όχι από ερασιτέχνες.\nΣτην Κόκκινη λίστα των απειλουμένων ειδών βρίσκεται και ο μικρός σχετικά Μακρυπτέρυγος τόνος (Thunnus alalunga). Τώρα, αν ως χώρα έχουμε κάποιο ειδικό σχέδιο θαλάσσιας υδατοκαλλιέργειας τόνου ερυθρού ή μη, δεν είναι βέβαιο. Άλλωστε όλα αυτά τα περίπου θεσμικά, όταν γίνονται, μάλλον τυχαία συμβαίνουν, αν δεν προκύπτουν απ’ το μοίρασμα επιδοτήσεων.\nΑν αξίζει να κρατήσετε ένα μόνο πράγμα από όλα αυτά: Θυμηθείτε, την επόμενη φορά που θα βρεθείτε μπροστά σε ένα ενδιαφέρον κομμάτι τόνου, να ρωτήσετε από που προέρχεται, πως και πότε ψαρεύτηκε.\nΠιέστε το κρέας για να δείτε αν είναι σφιχτό, δείτε καλύτερα πόση ‘θαλασσινή φρεσκάδα’ κουβαλάει, αν μυρίζει και πως, και ρωτήστε για την διαδικασία που ακολουθείται μετά το ψάρεμα. Όλοι ξέρουν τί κρύβεται ‘κάτω απ’ το χαλί’. Γιατί όχι κι εσείς που το πληρώνετε;\nΟ τόνος της γευστικής δοκιμής\nΟ πραγματικά φρέσκος τόνος είναι απίστευτα εύγευστος, τόσο ωμός όσο και ψημένος με τον απλούστερο τρόπο. Τον δοκιμάσαμε στα κλεφτά sushimi και στο γκριλ. Φιλέτο, πλαϊνό κομμάτι, μέρος απ΄το λαιμό (κάτι σαν παντσέτα) κι απ΄την κοιλιά. Καμιά δεκαριά πιατέλες σέρβιραν για κάποιες ώρες ισάριθμους συνδαιτυμόνες, οι περισσότεροι καλοφαγάδες -τουλάχιστον- και ‘κακομαθημένοι’ στην ποιότητα, κάποιοι μάλιστα έμπειροι στα ψάρια και στο συγκεκριμένο είδος.\nΑπό όσους τόνους έχω δοκιμάσει σε διαφορετικά εστιατόρια εντός και εκτός συνόρων, συμπεριλαμβανομένων των sashimi, sushi και όσων έχω μαγειρέψει -όχι γιατί σημαίνει κάτι πέρα απ’ τον έλεγχο των συνθηκών-, η φρέσκια ακόμη εμπειρία του τελευταίου -βλ. προχθεσινές φωτό- κατατάσσεται στην κορυφή. Ακόμη και ο φρέσκος των sushi απείχε αισθητά.\nΣυμπέρασμα: Η άριστη ποιότητα της πρώτης ύλης σού επιβάλλεται, θες δε θες. Και καλώς συμβαίνει έτσι. Το ελάχιστο ψήσιμο με λίγο ελαιόλαδο, χοντρό αλάτι, ένα γύρισμα όλο κι όλο πάνω σε δυνατή φλόγα (αρκεί για το σόου), φρεσκοτριμμένο πιπέρι μετά: χωρίς φανφάρες, σάλτσες, ούτε καν καλό στήσιμο για τη φωτογραφία, σκέτος ο τόνος προσγειωμένος στο πιάτο, ήταν ο καλύτερος τόνος έβερ.\nΆλλες πηγές, αν θέλετε να εντρυφήσετε στο θέμα, το trailer από το ντοκιμαντέρ «Jiro dreams of sushi» και γεύση από μια δημοπρασία κυανόπτερου τόνου στην αγορά Tsukiji Fish Market στο Τόκιο: Roy E. Martin, Fish Inspection, Quality Control, and HACCP: A Global Focus, Ken Schultz’s Essentials of Fishing: The Only Guide You Need to Catch …,, Peter Wilson Aku! the History of Tuna Fishing In Hawaii and the Western Pacific, Sea Grant Louisiana, Handling Offshore Catch On Board by Jon Bell, Handling and Preserving the Catch, Cook, Totally Tuna with Jon Cichon, deep.gr, Ο κλάδος των ιχθυοκαλλιεργειών στην Ιαπωνία. Δομή – Διανομή – Εμπόριο. alieia.iknowhow.com/ www.fishing.net.nz\nJiro Ono tonos τόνος τονοσ αλονήσου τόνος μυστικά τόνος συνταγές\t2014-11-18\nTagged with: Jiro Ono tonos τόνος τονοσ αλονήσου τόνος μυστικά τόνος συνταγές\nPrevious: καραμελωμένα μήλα σε κρασί με κουμκουάτ\nNext: ελαφριά κατακόκκινη σούπα με παντζάρια\n18/11/2014 at 13:27\nΕΠΙΔΗ ΕΤΥΧΕ ΝΑ ΠΑΩ ΜΕ ΚΑΠΟΙΟ ΑΔΕΛΦΙΚΟ ΦΙΛΟ ΕΠΑΓΓΕΛΜΑΤΙΑΑ ΨΑΡΑ ΣΕ ΨΑΡΕΜΑ ΤΟΥΝΑΣ ΘΑ ΣΑΣ ΔΩΣΩ ΜΕΡΙΚΕΣ ΠΛΗΡΟΦΟΡΙΕΣ.ΔΕΝ ΝΟΜΙΖΩ ΝΑ ΕΝΔΙΑΦΕΡΕΙ Η ΔΙΑΔΙΚΑΣΙΑ ΤΟΥ ΨΑΡΕΜΑΤΟΣ ΑΝ ΚΑΙ ΕΙΝΑΙ ΑΚΡΩΣ ΕΝΔΙΑΦΕΡΟΥΣΑ.ΞΕΚΙΝΩ ΑΠΟ ΤΗΝ ΣΤΙΓΜΗ ΠΟΥ ΤΟ ΨΑΡΙ ΕΧΕΙ ΠΙΑΣΤΕΙ ΚΑΙ ΕΧΕΙ ΕΡΘΕΙ ΚΟΝΤΑ ΣΤΟ ΚΑΙΚΙ.ΦΥΣΙΚΑ ΜΙΛΩ ΓΙΑ ΤΟΥΝΕΣ ΑΠΟ 80-200 ΚΙΛΑ.ΜΟΛΙΣ ΛΟΙΠΟΝ ΤΟ ΨΑΡΙ ΕΞΟΥΘΕΝΩΜΕΝΟ ΕΙΝΑΙ ΔΙΠΛΑ ΣΤΟ ΚΑΙΚΙ ΤΟΤΕ ΠΥΡΟΒΟΛΕΙΤΑΙ ΣΤΟ ΚΕΦΑΛΙ ΜΕ ΚΑΡΑΜΠΙΝΑ.\nΟΤΑΝ ΤΟ ΑΝΕΒΑΣΟΥΜΕ ΣΤΟ ΚΑΙΚΙ ΑΚΟΥΜΠΙΕΤΑΙ ΜΕΣΑ ΣΕ ΜΙΑ ΜΠΑΝΙΕΡΑ ΚΑΙ ΟΠΩΣ ΘΑ ΑΚΟΥΜΠΙΣΕΙ ΔΕΝ ΑΛΛΑΖΕΙ ΠΛΕΥΡΑ ΜΕΧΡΙ ΝΑ ΦΤΑΣΕΙ ΣΤΟ ΤΟΚΙΟ.ΑΥΤΟ ΓΙΝΕΤΑΙ ΓΙΑ ΝΑ ΣΤΡΑΓΓΙΣΕΙ ΤΟ ΑΙΜΑ ΔΕΔΟΜΕΝΟΥ ΟΤΙ Η ΣΤΕΓΝΗ ΠΛΕΥΡΑ ΕΧΕΙ ΤΙΜΗ ΠΟΛΛΑΠΛΑΣΙΑ ΤΗΣ ΚΑΤΩ ΠΛΕΥΡΑΣ ΠΟΥ ΕΧΕΙ ΑΙΜΑ.ΕΙΔΟΠΟΙΕΙΤΑΙ Ο ΕΜΠΟΡΟΣ Ο ΟΠΟΙΟΣ ΠΕΡΙΜΕΝΕΙ ΣΤΟ ΛΙΜΑΝΙ ΝΑ ΤΟ ΠΑΡΑΛΑΒΕΙ ΚΑΙ ΑΠΟ ΚΑΙ ΚΕΙ ΚΑΙ ΠΕΡΑ ΝΑ ΦΥΓΕΙ ΑΕΡΟΠΟΡΙΚΩΣ ΓΙΑ ΤΟΚΙΟ.Η ΤΙΜΗ ΕΙΝΑΙ ΠΕΡΙΠΟΥ 30 ΕΥΡΩ ΣΤΟΝ ΨΑΡΑ.Η ΤΟΥΝΑ ΤΟΥ ΑΙΓΑΙΟΥ ΘΕΩΡΕΙΤΑΙ ΑΡΙΣΤΗΣ ΠΟΙΟΤΗΤΟΣ ΛΟΓΩ ΤΗΣ ΕΞΑΙΡΕΤΙΚΗΣ ΓΕΥΣΗΣ ΤΗΣ ΟΠΩΣ ΚΑΙ ΟΛΑ ΤΑ ΨΑΡΙΑ ΤΟΥ ΑΙΓΑΙΟΥ.ΕΝΑ ΨΑΡΙ ΠΟΥ ΕΤΥΧΕ ΝΑ ΕΙΜΑΙ ΠΑΡΩΝ ΟΤΑΝ ΠΙΑΣΤΗΚΕ ΠΛΗΡΩΘΗΚΕ 4000 ΕΥΡΩ.\nΑν κατάλαβα καλά, στο συγκεκριμένο θυσιάστηκε το μισό για το άλλο μισό? Και τι λέτε εσείς ότι γίνεται με τα εγχώριας κυκλοφορίας?\nLeave a Reply to ΚΟΚΚΑΛΑΣ ΘΕΟΔΩΡΟΣ Cancel reply


Σιωπή για πέντε πρόσωπα - Ν. Λυγερός\nΣιωπή για πέντε πρόσωπα\nΜετάφραση από τα γαλλικά Βίκυ Τσατσαμπά\nΣε ένα παγκάκι πολύ μεγάλο, ένας άντρας κάθεται ανάμεσα σε δυο γυναίκες.\nΚοιτάει προς το κενό, πολύ ευθεία η στάση του.\nΟι γυναίκες μέσα σε μία τέλεια συμμετρία σε σχέση με το κεντρικό πρόσωπο, στηρίζουν τα μπράτσα τους στα σταυρωμένα πόδια τους. Το κεφάλι τους στηρίζεται στο χέρι τους που κρατά την ελαφρότητά τους. Δεν ασχολούνται με τον άνδρα.\nΔύο άλλα πρόσωπα εισέρχονται στη σκηνή. Το περπάτημά τους είναι αργό. Πλησιάζουν το παγκάκι αλλά αντί να κάτσουν ανάμεσα στους άλλους, βάζουν το ένα πόδι δίπλα στο άλλο πάνω στον πάγκο και στέκονται όρθιοι.\nΟ άνδρας είναι ο μόνος που τους βλέπει αλλά μόνο τα μάτια του προδίδουν την ταραχή του.\nΤα δύο πρόσωπα σκύβουν πάνω στις γυναίκες που παραμένουν ακίνητες.\nΚατά τη διάρκεια αυτής της προσέγγισης, τα μάτια του άνδρα δεν σταματούν να τους κοιτούν επίμονα. Τελικά δείχνει την παρουσία τους στις δύο γυναίκες χάρη σε μία αργή και ήρεμη κίνηση των γονάτων τους.\nΤον κοιτούν με ενδιαφέρον χωρίς να καταλαβαίνουν ωστόσο το περιεχόμενο του μηνύματός του.\nΟ άνδρας μοιάζει τρομοκρατημένος από τα δυο πρόσωπα που ανοίγουν τα χέρια τους, όπως τα φτερά για να ισορροπήσουν τις κινήσεις τους προς το κέντρο.\nΤο κεφάλι του άνδρα στο τέλος πέφτει.\nΟι γυναίκες γέρνουν προς τα πίσω το κεφάλι.\nΚαθόλη τη διάρκεια τα δύο πρόσωπα που είναι συνεχώς όρθιοι πάνω στον παγκάκι πλησιάζουν τα κρυμμένα χέρια τους για να τ’ ακουμπήσουν με τρυφερότητα πάνω στο κεφάλι του άνδρα.\nΑυτός μοιάζει να ξαναζωντανεύει μετά από αυτή την κίνηση. Σηκώνει το κεφάλι αργά προς έκπληξη των γυναικών.\nΟι γυναίκες έχουν ξεστραυρώσει τα πόδια τους και κρατούν τον άνδρα από τον κορμό.\nΟ άνδρας σηκώνει σιγά σιγά τα χέρια του.\nΤα πρόσωπα τον κρατούν τώρα από το χέρι και τον ώμο.\nΟ άνδρας ανοίγει τα χέρια του όπως τα φτερά.\nΣηκώνεται βασταζόμενος από τα πρόσωπα και τον κρατούν οι γυναίκες.\nΕίναι τώρα όρθιος, τα χέρια του ανοιχτά.\nΤα πρόσωπα τον κρατούν από τα χέρια.\nΚάνει μια κίνηση του δεξιού ποδιού σαν να ήταν η πρώτη φορά.\nΠροσπαθεί να περπατήσει αλλά το βήμα του μένει μετέωρο.\nΤα χέρια των γυναικών γλιστρούν κάτω από το σώμα του.\nΑπομακρύνεται από αυτές και προχωράει πάντα με τη βοήθεια των προσώπων που τον θαυμάζουν.\nΑπελευθερώνεται με τη βοήθειά τους.\nΒαδίζει μόνος του ενώ όλοι τον παρακολουθούν.\nΟι γυναίκες χαμηλώνουν το κεφάλι.\nΤα πρόσωπα τον ακολουθούν με το βλέμμα.\nΧωρίς να γυρνά, προχωρά στη σκηνή.\nΣτο πρόσωπό του διαβάζεται το αίσθημα της ελευθερίας.\nΣηκώνει ακόμα πιο ψηλά τα χέρια του.\nΣτη συνέχεια σιγά σιγά ανοίγει τα πόδια του.\nΈχει τα χέρια και τα πόδια σαν τον σταυρό του Άγιου Ανδρέα.


'Γαλανόλευκη' ραψωδία | Contra.gr\nΤο πιο ωραίο δώρο μας έκαναν λίγους μήνες πριν το μεγάλο ραντεβού της Ελλάδας, οι αθλητές και οι αθλήτριες μας, οι οποίοι ταξίδεψαν στην πανέμορφη Βουδαπέστη και φρόντισαν για τα καλά να κάνουν αισθητή την παρουσία τους στο 10ο παγκόσμιο πρωτάθλημα κλειστού στίβου, η αυλαία του οποίου έπεσε το βράδυ της Κυριακής. Ομως σε αυτό το μεγάλο χειμωνιάτικο ραντεβού, κυριολεκτικά το μήνυμα του κλασικού αθλητισμού ήταν παραπάνω από βροντερό, καθώς οι συγκινήσεις και το υψηλού επιπέδου θέαμα έδωσαν και με το παραπάνω το παρόν. Ετσι εκτός από τις "γαλανόλευκες" επιτυχίες, που μεταφράζονται σε μετάλλια, Εθνικά ρεκόρ, φιναλίστ σε τελικούς, υπήρξαν και οι εξαιρετικές εμφανίσεις των μεγάλων αστεριών του στίβου. Σε όλα αυτά πρέπει να προσθέσουμε και τις άσχημες στιγμές μας που μεταφράζονται από τη μία μεριά σε ατυχίες και από την άλλη σε μη εκπλήρωση των προσδοκιών μας.\nΑς πάρουμε όμως τα πράγματα από την αρχή, και αυτή δεν θα μπορούσε παρά να αφορά τα δύο παιδιά μας που ανέβηκαν στο ψηλότερο σκαλί του βάθρου. Την αρχή στις "μελωδίες" ελληνικής προέλευσης έκανε την Παρασκευή ο Γιώργος Θεοδωρίδης, ο οποίος κατάφερε να συνδυάσει την πολύ καλή του φόρμα με ένα χάλκινο μετάλλιο στα 60μ. Ο έμπειρος σπρίντερ μας πέρασε ...αέρα τόσο από τα προκριματικά που τερμάτισε πρώτος, όσο και από την ημιτελική σειρά του αποσπώντας τη δεύτερη θέση. Στον μεγάλο τελικό ο πρωταθλητής μας έδειξε για τα καλά τα "δόντια" του, και στεκόμενος στο ύψος του, πέρασε τρίτος την γραμμή του τερματισμού σε χρόνο 6.54. Την επιτυχία του φαίνεται πως ...ζήλεψε η Πηγή Δεβετζή, η οποία φρόντισε με την σειρά της να μας κάνει υπερήφανους. Στον προκριματικό του τριπλούν απλά πήρε για πλάκα το "εισιτήριο" με το πρώτο κιόλας άλμα. Ετσι στο φινάλε του αγωνίσματος, παρότι ξεκίνησε άσχημα, συνήλθε γρήγορα και στην τέταρτη προσπάθεια της ήταν όλα τα λεφτά, αφού "προσγειώθηκε" στα 14 μέτρα και 73 εκατοστά, δίνοντας στην χώρα μας το έβδομο της μετάλλιο στην συγκεγκριμένη διοργάνωση και παράλληλα το δεύτερο χάλκινο στους αγώνες της Ουγγαρίας.\nΤα πράγματα συνεχίστηκαν δυναμικά ακόμη και αν δεν είχαν την ...συντροφιά ενός δαχτυλιδιού. Πολλά τα πανελλήνια ρεκόρ και τα αξιόλογα πλασαρίσματα στους τελικούς των αγωνισμάτων. Το ...κύμα των Εθνικών ρεκόρ ξεκίνησε το πρωί της Παρασκευής η μοναδική σε αυτούς τους αγώνες, Φανή Χαλκιά. Η δρομέας μας στα 400μ, βελτίωσε την καλύτερη επίδοση όλων των εποχών στην Ελλάδα, παίρνοντας τα πρωτεία στην προκριματική της σειρά με 51.77. Ομως μάλλον κάτι δεν της πήγαινε καλά, αφού το επόμενο πρωί στην κούρσα των ημιτελικών, ήταν δεύτερη με 51.68 που και πάλι αποτελούσε πανελλήνιο ρεκόρ. Η πρωταθλήτρια μας άφησε τις καλύτερες βάσεις για καλύτερες εμφανίσεις στο μέλλον, μένοντας ωστόσο έκτη στον τελικό της.\nΠολύ καλή εμφάνιση αλλά και αρκετή ατυχία περιελάμβανε η παρουσία του Χρήστου Μελέτογλου στο τριπλούν. Ο πρωταθλητής μας πραγματοποίησε δυναμική εμφάνιση στον προκριματικό, τη συνόδευσε με ένα πανελλήνιο ρεκόρ αφού πήδηξε στα 16 και 79 εκατοστά, όμως ήταν άτυχος, χάνοντας το "μαγικό" χαρτάκι κυριολεκτικά στις λεπτομέρειες από τον Ρώσο Ντανίλα Μπουρκένια.\nΗ τελευταία μέρα τγς διοργάνωσης, μας "έκρυβε" ακόμη δύο κορυφαίες επιδόσεις για την Ελλάδα. Αρχικά τα "τρελά" κορίτσια μας στην σκυταλοδρομία των 400μ, συνέτριψαν το πανελλήνιο ρεκόρ, το οποίο και είχε σημειώσει τον Φεβρουάριο του 2002 η ομάδα του Πανελληνίου. Οι Ελευθερία Παπαδοπούλου, Χρύσα Γκουντενούδη, Γεωργία Κουμνάκη και Φανή Χαλκιά τερμάτισαν στην τέταρτη θέση με 3:32.88, παίρνοντας μία ανέλπιστη πρόκριση. Μπορεί εκεί να έμειναν μακριά από τον καλό τους εαυτό, ομως αυτό αφήνει εγγυήσεις για τα επόμενα μεγάλα ραντεβού. Αρχισε άσχημα τη μέρα της, προκρίθηκε στα ημιτελικά των 60μ με εμπόδια βάσει χρόνου, έδωσε τα ...ρέστα της στον ημιτελικό ξαφνιάζοντας τους πάντες, αφού βρέθηκε δεύτερη με χρόνο 7.91 και πανελλήνιο ρεκόρ. Στον τελικό του αγωνίσματος, η καλή της εμφάνιση "χάλασε" από την πρώτη άκυρη εκκίνηση που έγινε, γεγονός που πλήρωσε κάνοντας πολύ άσχημο ξεκίνημα στην επόμενη και μένοντας πολύ πίσω.\nΗ ατυχία χτύπησε όμως αρκετούς από τους αθλητές μας. Πρώτος και καλύτερος ο Αγγελος Παυλακάκης στον προκριματικό των 60μ, όπου δεν απώλεσε το "εισιτήριο" για μερικά χιλιοστά του δευτερολέπτου, ενώ αρχικά είχε δοθεί ότι είχε προκριθεί βάσει χρόνου. Δευτερη πήρε θέση στις ατυχίες η Ολγα Βασδέκη, η οποία έμεινε εκτός τελικού στο τριπλούν, για μόλις πέντε εκατοστά, αφού το όριο ήταν 14.30 και αυτή έμεινε στα 14.25μ. Αντίθετα μακριά από το ύψος των περιστάσεων βρέθηκε η "χρυσή" πρωταθλήτρια Ευρώπης το 2002 στο μήκος, Νίκη Ξάνθου που δεν βρέθηκε στον τελικό του αγωνίσματος, καθώς "κόλλησε" στα 6.43μ, επίδοση που είναι πολύ μακριά απο τις πραγματικές της δυνατότητες.\nΠραγματικά πολύ άσχημη κατάληξη είχε ο προκριματικός του μήκους για την Στέλλα Πιλάτου, η οποία και δεν πήρε την πρόκριση για μόλις ένα εκατοστό. Η Ελληνίδα άλτρια είχε καλύτερη προσπάθεια στα 6.53μ και η τελευταία των προκρίσεων πήγε στην Ισπανίδα Κονσεπσιόν Μοντανέρ με 6.54μ. Τέλος, η Γωγώ Τσιλιγκίρη έκανε μία σπουδαία προσπάθεια στο άλμα επί κοντώ, όμως το 4.30μ που ξεπέρασε μπορεί να συμβάδιζε με ακόμη πέντε αθλήτριών, αλλά δεν την έβαλε μέσα στις δύο που πέρασαν στον τελικό, λόγω των υπολοίπων αλμάτων.\nΣε διεθνές επίπεδο το φετινό μεγάλο ραντεβού του χειμώνα στον κλασικό αθλητισμό μπορεί να αξιολογηθεί ως πλήρως επιτυχημένο αφού τα παγκόσμια ρεκόρ έδωσαν την δική τους νότα στη διοργάνωση, στην οποία κυρίαρχο χρώμα ήταν το κόκκινο με την Εθνική ομάδα της Ρωσίας να τα ...σαρώνει όλα στο διάβα της. Η ρωσική "αρκούδα" πήρε χαλαρά την πρωτιά στον πίνακα των μεταλλίων, συγκεντρώνοντας σε τρεις μέρες 19 στον αριθμό (8 χρυσά, 6 ασημένια, 5 χάλκινα). Την ακολούθησαν από μακριά οι Η,.Π.Α. με 10 μετάλλια (4 χρυσά, 5 ασημένια, 1 χάλκινο) ενώ από εκεί και κάτω, με εξίσου μεγάλη διαφορά ως την τρίτη θέση, όλες οι υπόλοιπες χώρες διαφοροποιήθηκαν στις λεπτομέρειες.\nΟ τομέας της κατάρριψης των παγκοσμίων ρεκόρ είχε την τιμητική του, καθώς ούτε λίγο ούτε πολύ έξι καλύτερες επίδοσεις όλων των εποχών στον κόσμο αποτελούν παρελθόν, αφού δέχθηκαν την αντίστοιχη βελτίωση. Πρώτη και με διαφορά, ήταν η σπουδαία Τατιάνα Λεμπέντεβα. Η Ρωσίδα άλτρια είχε πολλά κέφια το απόγευμα του Σαββάτου, καθώς είδε τρεις φορές τον εαυτό της να συναντάει το παγκόσμιο ρεκόρ. Στην πρώτη της κιόλας προσπάθεια ισοφάρισε την επίδοση της Ασια Χάνσεν φτάνοντας στα 15.16μ, όμως στο αμέσως επόμενο άλμα της αποφάσισε να το βελτιώσει ακόμη περισσότερο, ανεβάζοντας τον "πήχη" στα 15.25μ. Δεν φάνηκε όμως να αρκείται σε εκείνα τα δεδομένα και στο φινάλε των προσπαθειών της "εκτοξεύθηκε" στα 15 μέτρα και 36 εκατοστά. Ρεκόρ συνέχεια με την Ελενα Ισινμπάγιεβα, αυτή τη φορά στο άλμα επί κοντώ. Η Ρωσίδα που δεν φαίνοταν ικανή να χάσει αυτό το χρυσό μετάλλιο, κυνήγησε τη κορυφαία επιδοση και κατάφερε να τη βελτιώσει με 4.86μ. Μπορεί στο τέλος να απέτυχε στα πέντε μέτρα, όμως έδειξε ότι είναι θέμα χρόνου να συμβεί κι αυτό.\nΗ ρωσική ...λαίλαπα επιτυχιών δεν φαινόταν να έχουν σταματημό, καθώς στον τελικό της Κυριακής η Εθνική ομάδα της Ρωσίας στη σκυταλοδρομία των 400μ, κατέρριψε το παλιό δικό της ρεκόρ, τερματίζοντας σε χρόνο 3:32.88. Το συγκρότημα αποτελείτο από τις Ολέσια Κρασνομόβετς, Ολγα Κοτλιάροβα, Τατιάνα Λέβινα και Ναταλία Ναζάροβα. Τέλος, το δικό του κρεσέντο έδωσε ο Κριστιάν Ολσον στο τριπλούν. Ο Σουηδός πέραν του ότι στέφθηκε "χρυσός" παγκόσμιος πρωταθλητής, πέρασε και στο βιβλίο των ρεκόρ, καθώς ισοφάρισε το ρεκόρ του αγωνίσματος φτάνοντας στα 17 μέτρα και 83 εκατοστά.


Πέλκας ΠΑΟΚ: Έτσι πανηγύρισε το γκολ με την Μπεσίκτας | Ειδησεις | Pagenews.gr\nΠέλκας ΠΑΟΚ: Έτσι πανηγύρισε το γκολ με την Μπεσίκτας\nΑφροδίτη Πάνου 26.08.2020 | 11:54 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Αθλητισμός / Πέλκας ΠΑΟΚ: Έτσι πανηγύρισε το γκολ με την Μπεσίκτας\nΠέλκας ΠΑΟΚ: Ο αρχηγός της ομάδας της Τούμπας σφράγισε με το γκολ του την πρόκριση της ομάδας και το πανηγύρισε με έναν ιδιαίτερο τρόπο.\nΤο καθοριστικό γκολ του μεγάλου αγώνα που έδωσε χθες ο ΠΑΟΚ με την Μπεσίκτας το έβαλε ο Δημήτρης Πέλκας. Ο αρχηγός της Τούμπας, πέτυχε το 3-0, και σφράγισε την πρόκριση για την ομάδα του. Και το πανηγύρισε με έναν ιδιαίτερο τρόπο. Πλησίασε την κάμερα και σχημάτισε τον σταυρό με τα δάκτυλά του.\nΤο 3 – 0 γράφτηκε με ασίστ του Τζόλη στο 30΄. Ο Τζόλης πέτυχε τα δύο πρώτα γκολ του αγώνα, στην πρώτη του εμφάνιση σε ευρωπαϊκή διοργάνωση. Οι δύο τους ξεκίνησαν από τις ακαδημίες του ΠΑΟΚ, και κατάφεραν χθες να πετύχουν ό, τι καλύτερο για την ομάδα τους, σε ένα ματς που θα μείνει στην ιστορία του δικέφαλου.\nΗ ομάδα της Θεσσαλονίκης θα βρεθεί στους αδύναμους των μη πρωταθλητών του τρίτου προκριματικού γύρου. Στην κλήρωση που θα διεξαχθεί στις 31 Αυγούστου θα μάθει τον αντίπαλό του, ο οποίος θα είναι μία από τις: Μπενφίκα (Πορτογαλία), Ντιναμό Κιέβου (Ουκρανία) ή Γάνδη (Βέλγιο).\nΑπό εκεί και μετά ο αντίπαλος και το γκρουπ δυναμικότητας του ΠΑΟΚ στα play off θα καθοριστεί από την κλήρωση του γ’ προκριματικού γύρου. Αν η ομάδα του Αμπέλ Φερέιρα αποκλείσει την Μπενφίκα ή την Ντιναμό Κιέβου θα βρεθεί στους ισχυρούς. Από την άλλη, αν ο «Δικέφαλος» κληρωθεί με την ομάδα από το Βέλγιο, θα αντιμετωπίσει στα play off τον νικητή των ζευγαριών της Μπενφίκα ή της Ντιναμό Κιέβου, εφόσον θα βρίσκεται στους αδύναμους.\nΤα παιχνίδια του γ’ προκριματικού γύρου είναι μονά και η έδρα θα καθοριστεί με κλήρωση (διπλά είναι τα παιχνίδια μόνο των play off) και θα πραγματοποιηθούν το διήμερο 15-16 Σεπτεμβρίου. Αξίζει να σημειωθεί ότι σε όποια φάση κι αν ο αποκλειστεί ο «Δικέφαλος», θα συμμετάσχει στη φάση των ομίλων του Europa League.\nΈτοιμος ο ΠΑΟΚ για νέες μεταγραφές μετά τη νίκη με την Μπεσίκτας\nΔΗΜΗΤΡΗΣ ΠΕΛΚΑΣ ΠΑΟΚΠΑΟΚ ΜΠΕΣΙΚΤΑΣ 3-1ΠΕΛΚΑΣ ΠΑΝΗΓΥΡΙΣΜΟΣΠΕΛΚΑΣ ΠΑΟΚΤΖΟΛΗΣ


Το 2013 τοποθετεί ο Τσ. Νταλάρα την ‘επιστροφή’ των επενδυτών στην Ελλάδα\nΤη αισιοδοξία του ότι η Ελλάδα είναι πολύ πιθανόν να επιστρέψει στις αγορές νωρίτερα από τις εκτιμήσεις, δηλαδή ακόμη και εντός του τρέχοντος έτους, εάν όμως υλοποιηθούν οι δεσμεύσεις για αποκρατικοποιήσεις και φορολογική μεταρρύθμιση, εκφράζει ο Τσαρλς Νταλάρα, επικεφαλής του Διεθνούς Ινστιτούτου Χρηματοοικονομικής (IIF).\n«Πιστεύω πως Ελλάδα έχει το 2013 μια θαυμάσια ευκαιρία να ανακάμψει. Ήδη, η ελληνική κυβέρνηση έχει εδραιώσει ένα διαρκώς αυξανόμενο ποσοστό αξιοπιστίας, τόσο στις αγορές όσο και στις κυβερνήσεις της ΕΕ. Και νομίζω ότι στο πλαίσιο αυτό μπορεί να προχωρήσει με σθένος στις διαρθρωτικές δεσμεύσεις που έχει αναλάβει, όπως η φορολογική μεταρρύθμιση και οι ιδιωτικοποιήσεις», είπε ο κ. Νταλάρα σε συνέντευξη που παραχώρησε σε ελληνική εφημερίδα.\nΕξέφρασε παράλληλα την εκτίμησή του ότι εντός του 2013 οι επενδυτές θα επιστρέψουν στην Ελλάδα, όχι μόνο για χρηματοοικονομικές επενδύσεις, αλλά και για επενδύσεις στην πραγματική οικονομία. Και αυτός είναι ο λόγος, είπε «που πρέπει να επιτευχθεί άμεσα πρόοδος στις ιδιωτικοποιήσεις».\nΓια τη φορολογική μεταρρύθμιση, σημειώνει ότι «είναι ζωτικής σημασίας για την προσέλκυση επενδύσεων», όπως και «η πιστή εφαρμογή των δημοσιονομικών δεσμεύσεων».\nΟ γενικός διευθυντής του IIF, του οποίου η θητεία λήγει την 1η Φεβρουαρίου, ύστερα από παραμονή 20 χρόνων στο τιμόνι του οργανισμού, σημειώνει ακόμη πως αξιολογεί ως «μέγα λάθος» την απόφαση που έλαβαν Μέρκελ και Σαρκοζί τον Οκτώβριο του 2010 για την εμπλοκή του ιδιωτικού τομέα στην ελληνική διάσωση, γεγονός που «οδήγησε σε τεράστιες πιέσεις τις αγορές κρατικού χρέους».\nLabels: Ελλάδα επενδύσεις Ντάλαρα


Αναστασίου: «Ουζουνίδης και Λυμπερόπουλος θα κάνουν το καλύτερο» – 24betgr.com\nΑναστασίου: «Ουζουνίδης και Λυμπερόπουλος θα κάνουν το καλύτερο»\nNewsroom Dec 29, 2016 December 29, 2016\nΤην πίστη οτι οι Μαρίνος Ουζουνίδης και Νίκος Λυμπερόπουλος γνωρίζουν καλά τι πρέπει να κάνουν ώστε ο Παναθηναϊκός να βρει τον δρόμο του, εξέφρασε ο Γιάννης Αναστασίου σε δηλώσεις του σε ραδιοφωνικό σταθμό.\nΟ πρώην τεχνικός του «τριφυλλιού» και νυν της Ρόντα πρόσθεσε πως απαιτείται χρόνος, υπομονή και σωστό πλάνο.\nΕξάλλου, αναφερόμενος στην ομάδα του τη Ρόντα, μίλησε για το στόχο της σωτηρίας και την απόκτηση του Θανάση Παπάζογλου, ενώ αναφέρθηκε ακόμη και στη συνάντησή του με μια τίγρη στο πρόσφατο ταξίδι του στην Ταϋλάνδη.\nΑναλυτικά, ο Γιάννης Αναστασίου μίλησε στον Σπορφμ για:\n-τις αλλαγές στον Παναθηναϊκό: «Έχουν υπάρξει πάρα πολλές αλλαγές τον τελευταίο χρόνο. Γίνονται κάποιες κινήσεις, προσπαθεί η ομάδα να κάνει κάποια σωστά βήματα. Είναι γενικά δύσκολο όμως. Όταν ήμουν εγώ υπήρχαν πολλοί ξένοι ποδοσφαιριστές, μετά προσπαθήσαμε να βάλουμε στην πρώτη ομάδα κάποια νέα παιδιά, που δεν είχαν όλα την ποιότητα για να γίνουν παίκτες πρώτης γραμμής αλλά τα έδιναν όλα. Μετά άλλαξε η νοοτροπία της ομάδας πάνω στους ξένους, γιατί θέλαμε να βρούμε κάποιους φαντεζί παίκτες. Χρειάζεται διάρκεια και εκεί φάνηκε πως η ομάδα δεν σχεδίασε σωστά και οδηγήθηκε εκεί που οδηγήθηκε.\nΟ Μαρίνος (Ουζουνίδης) και ο Νίκος (Λυμπερόπουλος) πιστεύω πως ξέρουν τι χρειάζεται και θα κάνουν το καλύτερο. Η Ρώμη δεν χτίστηκε σε μια μέρα, χρειάζεται υπομονή. Και τα ΜΜΕ θα πρέπει να αντιμετωπίζουν την κατάσταση ως έχει. Ο Παναθηναϊκός δεν έχει τη δυνατότητα να παίρνει παίκτες πλέον όπως ο Σισέ και θα πρέπει να επενδύει σε παίκτες που έχουν φιλοδοξίες, όπως και να έρχονται Έλληνες που να ξέρουν τι πάει να πει Παναθηναϊκός. Ο κόσμος και τα ΜΜΕ δεν έχουν υπομονή. Σίγουρα θα φας σφαλιάρες και θα έρθουν ήττες, αλλά μόνο έτσι θα πας μπροστά. Θέλει χρόνο και πλάνο».\n-τη δυσκολία που είχε για να βρει δουλειά ως προπονητής στη δυτική Ευρώπη: «Θεωρούν πως δεν έχουμε το απαιτούμενο επίπεδο και την τεχνογνωσία. Πιστεύουν πως εμείς στην Ελλάδα δεν έχουμε την οργάνωση στο αίμα μας, στο DNA μας και θεωρούν πως για να υπάρξει βελτίωση μιας ομάδας απαιτείται ένα πλάνο. Σαν παίκτης είναι πιο εύκολο να σταθεί ένας Έλληνας στο εξωτερικό».\n-την ενίσχυση της Ρόντα με τον Θανάση Παπάζογλου: «Μας έλειπε λίγο το στιλ του επιθετικού που παίζει στην κορυφή και θα κρατά μπάλα, ώστε να μπορεί να ανεβαίνει η ομάδα. Έχουμε βάλει μόνο οκτώ γκολ. Είχαμε αποκτήσει το καλοκαίρι δύο παίκτες, αλλά ο ένας ήταν τραυματίας και ο άλλος είναι πιο πολύ παίκτες που κινείται στο χώρο. Ο Θανάσης έχει παρακολουθήσει παιχνίδια της ομάδας, γιατί τον είχα προϊδεάσει πριν ένα μήνα. Είναι ένας παίκτης που ξέρει το πρωτάθλημα και του εξήγησα πώς παίζουμε και τι περιμένουμε από αυτόν. Νομίζω πως όσο πιο γρήγορα προσαρμοστεί θα είναι καλύτερα για τον ίδιο και την ομάδα».\n-τη μάχη του υποβιβασμού: «Στόχος είναι να σωθούμε: Υποβιβάζεται ο τελευταίος απευθείας και οι άλλες δύο ομάδες από πίσω δίνουν μπαράζ με ομάδες της δεύτερης κατηγορίας. Βάσει της εικόνας που έχουμε, πιστεύω πως μπορούμε να τα καταφέρουμε. Είμαστε σε πολύ καλό επίπεδο φυσικής κατάστασης και τακτικής».\n-τη μάχη του πρωταθλήματος στην Ολλανδία: «Ποιοτικά η Αϊντχόφεν έδειχνε καλύτερη στην αρχή της χρονιάς. Ο Άγιαξ ανέβηκε στην πορεία και έδειξε πιο οργανωμένος. Η Φέγενορντ είναι η πιο σταθερή ομάδα του πρωταθλήματος. Ο Άγιαξ βγάζει κάποια σημάδια κούρασης τώρα τελευταία και έχει κάποια εσωτερικά προβλήματα με παίκτες, που έφεραν αναστάτωση στην ομάδα».\n-τη συνάντησή του με μια… τίγρη στην Ταϋλάνδη: «Δεν το πολυσκέφτηκα. Μπήκε μια κοπέλα σε ένα άλλο κλουβί και το θεώρησα πρόκληση. Μετά συνειδητοποίησα τι έκανα».\nΊλιγγος: 761 εκατ. ευρώ ξόδεψαν οι Κινέζοι σε δύο χρόνια!


02 Ιουν, 2020 Τελευταία ενημέρωση 17:33, 02 Ιουν 2020\n«Μας επηρέασε το κακό ποσοστό στα τρίποντα»!\nΗ αστοχία στα τρίποντα και το άσχημο δεύτερο δεκάλεπτο, ήταν οι αιτίες της ήττας του Περιστερίου από την Χάποελ Ιερουσαλήμ που σήμαναν την ολοκλήρωση του ευρωπαϊκού ταξιδιού στο Basketball Champions League για την ελληνική ομάδα.\n«Συγχαρητήρια στην Χάποελ για την πρόκριση, αλλά και συγχαρητήρια στην ομάδα μας για την προσπάθεια των παικτών όχι μονο στο σημερινό ματς, αλλά σε όλη την διοργάνωση» ήταν το πρώτο σχόλιο του προπονητή των «κυανοκιτρίνων» Νίκου Παπανικολόπουλου, ο οποίος συνέχισε: «Νομίζω ότι παίξαμε καλά σε τρία δεκάλεπτα. Το δεύτερο δεκάλεπτο ήταν πραγματικά καταστροφή για μας. Όταν βάλαμε σε ρυθμό τους σουτέρ τους, αλλά και την τρανζίσιον άμυνα που έχουν. Σε μεγάλο κομμάτι του παιχνιδιού μας επηρέασε το κακό ποσοστό στο τρίποντο παρόλο που ήταν καλές και σωστές επιλογές και αυτό μας έκανε βιαστικούς κυρίως στο δεύτερο δεκάλεπτο. Όταν ισορροπήσαμε το παιχνίδι και με πιο καθαρό μυαλό βρήκαμε τις λύσεις, γυρίσαμε το παιχνίδι και εκεί ένα τρίποντο του Τόμας στους τρεις πόντους και κάποια φάουλ που δεν κάναμε όταν ο Τζεικόβαν Μπράουν πήρε τον έλεγχο του παιχνιδιού στο δεύτερο ημίχρονο, καθόρισαν το ματς... Η γενική εικόνα είναι ότι η ομάδα ήταν πετυχημένη στο BCL, ελπίζω να συμβεί το ίδιο και την επόμενη σεζόν».\nΔιακόπηκαν οι δραστηριότητες των τμημάτων Υποδομής της ΠΑΕ!\nΤη διακοπή των προπονήσεων των τμημάτων υποδομής ανακοίνωσε η ΠΑΕ Ατρόμητος μέχρι τις 23 Μαρτίου.\nΗ ανακοίνωση αναφέρει τα εξής: «Σε αναστολή όλων των αγωνιστικών υποχρεώσεων των ομάδων της Ακαδημίας προχωράει η ΠΑΕ Ατρόμητος έπειτα από τις τελευταίες εξελίξεις με τον κορωνοϊό.\nΟι αθλητές των ομάδων Κ19, Κ17 και Κ15 δεν θα συμμετάσχουν σε προπονήσεις και αγώνες τουλάχιστον μέχρι τις 23 Μαρτίου για προληπτικούς λόγους».\nΤα οκτώ χρόνια χωρίς νίκη και οι αναμνήσεις του Σόλσκιερ\nΜετά τις αναβολές, ελέω κορονοϊού, των Ιντερ – Χετάφε και Σεβίλλη – Ρόμα (και απολύτως λογικά), το πρόγραμμα του Europa League απέμεινε… και λειψό, με τα 4/6 αποψινά να διεξάγονται κεκλεισμένων των θυρών.\nΞεκούραστος ο Ολυμπιακός, του έκατσε… κουτί η αναβολή των play offs. Στο 7-4-5 (με γκολ 22-21) το εντός έδρας ρεκόρ των «ερυθρόλευκων» με αγγλικές ομάδες. Στα νοκ άουτ της διοργάνωσης στο Καραϊσκάκη ο Ολυμπιακός έχει… 1-4-4 με μόνη νίκη επί της Ρούμπιν Καζάν (1-0) στους «32» της σεζόν 2011-12! Με γκολ του Τζιμπούρ τότε και… συγκινητικό τον Ρόι Κάρολ που έπαιζε από το 70’ με θλάση αλλά πραγματοποίησε σωτήριες επεμβάσεις!\nΗ Γουλβς, τα έχουμε… ξαναπεί, είναι πια ένα τεράστιο project, ένα club που γιγαντώνεται σταδιακά, με υψηλότατες βλέψεις και, κυρίως, με καλοδουλεμένη ομάδα που μετρά φέτος 11-1-2 στην Ευρώπη με μόνες ήττες από την Μπράγκα στους ομίλους κι από την Εσπανιόλ στη ρεβάνς της 4άρας του «Μόλινιου». Και, ελέω… Αρσεναλ, θα αντιμετωπίσει υποψιασμένη τον Ολυμπιακό. Οι «λύκοι» δίνουν απόψε μάλιστα το 48ο επίσημο παιχνίδι τους στη σεζόν, ευλόγως βγαίνει και κούραση ενίοτε,.\nΣε άλλα μελετημένα προγνωστικά, χωρίς κόσμο και το LASK – Μάντσεστερ Γιουνάιτεντ στο Λιντζ. Η LASK γράφει ιστορία φυσικά με την πέρα από κάθε προσδοκία φετινή της πορεία αλλά έχασε για απόψε τρεις βασικούς! Η ManUtd δείχνει να βρίσκεται στο peak της σεζόν της από πλευράς φόρμας και momentum, ενδεικτικό ότι είχε από την εποχή του… Φέργκιουσον να νικήσει δύο φορές στην ίδια περίοδο τη Σίτι. Στο 7-1-0 (με γκολ 17-1) η Γιουνάιτεντ ενάντια σε Αυστριακούς, ανεξαρτήτως έδρας, μόνη αποτυχία τον Μάρτιο του… 1969 με το 0-0 με τη Ραπίντ στη Βιέννη. Το δε μόνο γκολ που δέχθηκε από αυστριακή ομάδα ήταν στο «Ολντ Τράφορντ», τον Νοέμβριο του ’99, στο 2-1 επί της Στουρμ, από τον Ιβιτσα Βάστιτς, παίκτης της ομάδας του Ιβιτσα Οσιμ τότε. Και στο εν λόγω ματς είχε σκοράρει ο νυν προπονητής της, Ολε Γκούναρ Σόλσκιερ!\n«Αντίο» Ευρώπη αλλά εις το επανιδείν!\nΤο φετινό ευρωπαϊκό ταξίδι του ΓΣ Περιστερίου ολοκληρώθηκε απόψε και άμα μπορεί να μπει τίτλος με μια λέξη θα το πεις «υπέροχο»!\nΈνα υπέροχο ταξίδι από την αρχή μέχρι το τέλος στο came back στις διεθνείς διοργανώσεις μετά από πολλά χρόνια, μια πρόκριση στις 16 καλύτερες ομάδες του BCL και μια πολύ αξιοπρεπή παρουσία και στα δύο παιχνίδια με τη Χάποελ από τα Ιεροσόλυμα. Ειδικά σήμερα έγινε μια πολύ μεγάλη προσπάθεια στο τρίτο δεκάλεπτο με όπλο την άμυνα, μια διαφορά μείον 20 πόντους πήγε στους μείον τρεις αλλά η ανωτερότητα της Χάποελ που έχει παίκτες εκατομμυρίων «μίλησε» στο τέλος.\nΜπράουν και Φελντέιν με 25 και 24 πόντους αντίστοιχα, έκαναν τη μεγαλύτερη ζημιά για τους Ισραηλινούς, με τον Τόμας να είχε 13π. Από το σύνολο του Παπανικολόπουλου ο Μορέιρα έκανε νταμπλ-νταμπλ με 14π. και 11 ριμπάουντ, με τον Βασιλόπουλο να είχε 12π. και τον Γκρέι 11π.\nH ομάδα μπορεί να είπε αντίο στην Ευρώπη αλλά εις το επανιδείν, με περισσότερη εμπειρία, για να κάνει την επόμενη χρονιά βήμα παραπάνω.\nΚλειστό ήταν το παιχνίδι στο ξεκίνημά του, με τις δύο ομάδες να ήταν μαζί (7-7), μέχρι τα πρώτα πέντε λεπτά. Στη συνέχεια, το Περιστέρι είχε κακές επιλογές στην επίθεση, ενώ από την άλλη οι Φελντέιν και Μπράουν «ζεστάθηκαν», με τη Χάποελ να παίρνει τον έλεγχο και να κλείνει την πρώτη περίοδο στο +6 (11-17).\nΜε τρίποντο του Χόλαντ, οι φιλοξενούμενοι πήγαν στο +9 (11-20) στην αρχή του δεύτερου δεκαλέπτου. Η αντίδραση του Περιστερίου ήρθε με τους Χάτσερ και Καράμπελα, οι οποίοι το πήραν από το… χέρι, με τη διαφορά να πέφτει στο -5 (19-24), στο 14’. Ωστόσο, η συνέχεια δεν ήταν ανάλογη, με τον Τόμας αρχικά να πηγαίνει τη Χάποελ στο +10 (19-29, ενώ τα λάθη των παικτών του Παπανικολόπουλου «ζέσταναν» τον Φελντέιν, ο οποίος με συνεχόμενα τρίποντα έστειλε τη διαφορά στο +17 (20-37), στο 17’. Στα τελευταία λεπτά, οι γηπεδούχοι ανέβηκαν επιθετικά, αλλά οι Ισραηλινοί είχαν τα ηνία, πηγαίνοντας στα αποδυτήρια με το +18 (28-46).\nΚρατώντας τους Ισραηλινούς χωρίς καλάθι στα πρώτα δύο λεπτά του δεύτερου μέρους, το Περιστέρι μείωσε σε 33-46, με τη Χάποελ να κρατά την υπέρ της διαφορά σε διψήφια απόσταση μέχρι τα μισά (38-50). Από εκείνο το σημείο και έπειτα, η άμυνα των παικτών του Παπανικολόπουλου δούλευε εξαιρετικά, με τους Γκρέι και Μορέιρα να ανεβάζουν στροφές επιθετικά και να ρίχνουν τη διαφορά στο -3 (47-50), στο 27’. Ωστόσο, στο τελευταίο τρίλεπτο, το Περιστέρι δεν σκόραρε ξανά, με τον Μπράουν να στέλνει τους φιλοξενούμενους στο +6 (47-53), στο τέλος της τρίτης περιόδου.\nΤο ίδιο ορεξάτος μπήκε ο Μπράουν στο τέταρτο δεκάλεπτο, με τη Χάποελ να πηγαίνει στο +8 (50-58), με τον Μόουζες να απαντά και να μειώνει ξανά στο -3 (55-58), στο 32’. Όμως, οι Ισραηλινοί βρήκαν λύσεις από την περιφέρεια και έφτασαν στο +13 (57-70), στο 36’. Έκτοτε, η ομάδα του Κάτας απέκτησε τον έλεγχο και παρά τη μεγάλη προσπάθεια των παικτών του Παπανικολόπουλου που μείωσαν στο -5 (71-76) στα 47’’ πριν τη λήξη, έφτασε στη νίκη με το τελικό 73-79.\nΤα δεκάλεπτα: 11-17, 28-46, 47-53, 73-79\nΠεριστέρι (Παπανικολόπουλος): Αγραβάνης 4, Γκρέι 11 (0/6τρ.), Χάτσερ 6 (0/5τρ.), Μορέιρα 14 (11ριμπ.), Σαλούστρος 4, Γόντικας 2, Κέιν 6, Καράμπελας 5 (1), Μόουζες 5 (1), Σκορδίλης 2, Βασιλόπουλος 12 (2), Ξανθόπουλος 2.\nΧάποελ Ιερουσαλήμ (Κάτας): Μπράουν 25 (2), Φελντέιν 24 (5), Μακ 2, Τόμας 13 (1), Τιμόρ 2, Μπραϊμό 2, Χόλαντ 6 (1), Λέβι 2, Τέρι 3, Ζάλμανσον.\nΤο επί 5,5 χρόνια αλώβητο το «Ανφιλντ» και το 94,4% της Ντόρτμουντ!\nΔεν υπάρχει πιο… ύπουλο σκορ, και για τις δύο σε διπλά ματς, από το 1-0. Και ακριβώς τούτο καλείται να υπερασπιστεί η Ατλέτικο, και να ανατρέψει η Λίβερπουλ, στο «Ανφιλντ». Και, συμπτωματικά, προ δεκαετίας στα ημιτελικά του Europa League το σενάριο είχε εξελιχθεί… ακριβώς έτσι, μεταξύ τους: 1-0 στη Μαδρίτη με γκολ του Φορλάν στο 9’, γκολ στη ρεβάνς ο Ακουιλάνι στο 44’ και η «ροχιμπλάνκο» πρόκριση ήρθε στην παράταση: 2-0 ο Μπεναγιούν στο 95’ για την ομάδα του Ράφα Μπενίτεθ, γκολ-μαχαιριά από τον Φορλάν στο 102’.\nΗ Λίβερπουλ συνολικά 14 φορές κλήθηκε να ανατρέψει, στην Ευρώπη, εκτός έδρας ήττα με 1-0 και τα κατάφερε στις 9 εξ αυτών, ποσοστό 64%, ενώ στο Champions League έχει να ηττηθεί στο γήπεδό της από το 3-0 από τη Ρεάλ, τον Οκτώβριο του ’14 στους ομίλους, έχοντας έκτοτε 12-4-0 (και 18-7-0, μαζί με του Europa). Η Ατλέτικο συνολικά 11 φορές κλήθηκε να υπερασπιστεί το 1-0 της Μαδρίτης και τα κατάφερε στις επτά εκ αυτών (ήτοι 63%). Μάλιστα από τις επτά τέτοιες προκρίσεις, οι τέσσερις ήρθαν με ήττα, με σκορ 2-1! Στους αποκλεισμούς με το εν λόγω σκορ στο πρώτο, κι ένας από τον… ΟΦΗ, το φθινόπωρο του 1993, 2-0 «Γεντί Κουλέ» με Μαχλά και Τσιφούτη.\nΣε άλλα προγνωστικά στοιχήματος και σε ματς κεκλεισμένων των θυρών στο Παρίσι ελέω κορονοϊού, το «ανοιχτοί λογαριασμοί» δεν είναι κλισέ για την Παρί Σεν Ζερμέν και την Μπορούσια Ντόρτμουντ, το… δείχνει και το 2-1 του πρώτου αγώνα. Αλλες δύο φορές στο παρελθόν βρέθηκε σε ανάλογη θέση η Παρί, ήτοι να καλείται να ανατρέψει σκορ 2-1, και απέτυχε… ισάριθμες. Το 1993 στα ημιτελικά του UEFA με τη Γιουβέντους (1-0) και στους «16» του Europa το 2011 (1-1 με την Μπενφίκα).\nΗ Μπορούσια μετρά 17/18 προκρίσεις, ήτοι 94,4% (!) όταν κέρδισε το α’ ματς εντός έδρας, ανεξαρτήτως σκορ και για πρώτη φορά καλείται να υπερασπιστεί… 2-1 από το πρώτο. Και ποιος ήταν ο μοναδικός της αποκλεισμός σε τέτοιο… σενάριο; 3-0 στο πρώτο την Μπριζ τον χειμώνα του 1987, συντριβή με 5-0 στην παράταση στη ρεβάνς (!).\nΠαλλίδης: «Διάθεση για επανασχεδιασ…\n02 Ιουν 2020 Ποδόσφαιρο\nΓια 5η χρονιά ο Λαζάρου!\n02 Ιουν 2020 Φοίνικας\nΆνοιξαν και δεν…άνοιξαν οι αθλητικέ…\n02 Ιουν 2020 ΑΟΔΗΠ\nΞεκίνησαν τα έργα για το μπλε ταρτά…\nΈπιασε Μυλωνά, «κυνηγά» Παπαμακάριο\n02 Ιουν 2020 ΓΣ Περιστερίου\nΗ τελευταία ελληνική ομάδα που έπαι…\nΣτην Α' κατηγορία οι Γυναίκες\n02 Ιουν 2020 Άμιλλα


Κώστας Καμινάρης - 3/3 - Alt-Tab\nAuthor Κώστας Καμινάρης\nΌλοι έχουμε ακούσει τον τίτλο Okami κάποια στιγμή στην ζωή μας. Πως να μην έχει συμβεί άλλωστε, καθώς το παιχνίδι μετράει αισίως δώδεκα χρόνια ζωής, με παρουσία και ports σε πολλές διαφορετικές κονσόλες. Αυτό π... Συνέχεια...\nΗ προϊστορία των παιχνιδιών βασισμένων στην πασίγνωστη σειρά Alien μας έχει αφήσει ανάμεικτα συναισθήματα. Με παιχνίδια που απέτυχαν και δεν κατάφεραν να παρακινήσουν τον κόσμο να ασχοληθεί με αυτά, πόσο μάλλον... Συνέχεια...\nTo Destiny 2 είναι ένας ακόμα από τους τίτλους της Bungie που απασχολούν τους παίχτες παγκοσμίως. Αυτή η απασχόληση όμως, έχει να κάνει με την εξέλιξη του τίτλου, την ζωή του, το περιεχόμενό του και διά... Συνέχεια...\nΗ σειρά Dark Souls έχει ολοκληρωθεί εδώ και περίπου έναν χρόνο, σύμφωνα με τον δημιουργό της Hidetaka Miyazaki. Το Ringed City DLC του DS3 ήταν και το τελευταίο κεφάλαιο σε μια βαθιά, σκοτεινή και περίεργη ιστο... Συνέχεια...\nΟι περισσότεροι από εμάς έχουν γνωρίσει τον κόσμο των βιντεοπαιχνιδιών, και έχουν μεγαλώσει με το είδος των 3D Platformers. Όλοι μάθαμε τέτοια παιχνίδια, όλοι τα είχαμε στο σπίτι κάποιου φίλους μας ή σε κάποιο ... Συνέχεια...\nΕίναι ήδη γνωστό πως το Monster Hunter : World θα κυκλοφορήσει για τους υπολογιστές μετά την κυκλοφορία του στις κονσόλες. Μπορεί το παιχνίδι να κάνει την εμφάνιση του τέλη του Ιανουαρίου σε XONE και PS4, αλλά ... Συνέχεια...


Εμβόλιο γρίπης\n6 Οκτωβριου 2018\nΜην το αμελείτε\nΞεκίνησε από 1η τρεχ. σε όλα τα φαρμακεία της χώρας, ο εποχιακός εμβολιασμός για τον ιό της γρίπης. Το εμβόλιο διατίθεται εντελώς δωρεάν και ο εμβολιασμός γίνεται απ' όλα τα φαρμακεία, χωρίς καμία χρέωση.\nΣύμφωνα με τις οδηγίες του Υπουργείου Υγείας, το εμβόλιο θα πρέπει να κάνουν όσοι είναι άνω των 60 ετών, οι ομάδες υψηλού κινδύνου, καθώς και εκείνοι που εργάζονται σε δομές υγείας ή χώρους όπου συγκεντρώνεται μεγάλος αριθμός ατόμων.\nΗ γρίπη είναι μια μεταδοτική νόσος του αναπνευστικού. Μπορεί να προκαλέσει ήπια ως σοβαρή νόσο και κάποιες φορές να οδηγήσει ακόμα και στο θάνατο. Οι ηλικιωμένοι, τα μικρά παιδιά και άτομα που πάσχουν από ορισμένα χρόνια νοσήματα, κινδυνεύουν περισσότερο από σοβαρές επιπλοκές της γρίπης.\nΣύμφωνα με το υπουργείο Υγείας, η διαχρονική παρακολούθηση του νοσήματος στην Ελλάδα δείχνει ότι η δραστηριότητα της εποχικής γρίπης αρχίζει να αυξάνεται κατά τον Ιανουάριο, ενώ κορυφώνεται την περίοδο Φεβρουάριο Μάρτιο. Συγκεκριμένα, για το 2017 κατά την περίοδο έξαρσης της ασθένειας, η δραστηριότητα της γρίπης παρουσίασε σταδιακή αύξηση από την εβδομάδα των Χριστουγέννων και κορυφώθηκε το Φεβρουάριο.\nΣε σχέση με την προηγούμενη χρονιά, το επιδημικό κύμα πέρυσι εισέβαλε πιο ήπια και μετά την κορύφωση την 8η εβδομάδα του 2018 άρχισε να μειώνεται βαθμιαία μέχρι το τέλος της περιόδου επιτήρησης. Ο χρόνος έναρξης του επιδημικού κύματος της εποχικής γρίπης δε μπορεί να προβλεφθεί με ακρίβεια, συχνά, όμως, με την έναρξή του παρατηρείται αποδιοργάνωση της επαγγελματικής και κοινωνικής ζωής, υπέρμετρη αύξηση της κατανάλωσης φαρμάκων και ενίοτε αύξηση της θνησιμότητας.\nΣτη Λέσβο, όπως αναφέρει ο πρόεδρος του Φαρμακευτικού Συλλόγου Απόστολος Βαλτάς, ήδη έχει ξεκινήσει ο προληπτικός εμβολιασμός κατά της γρίπης, ενώ το ενδιαφέρον των συμπολιτών μας, ειδικά εκείνων που ανήκουν σε ομάδες υψηλού κινδύνου, είναι αυξημένο.\n«Θα ήταν παράλειψη να μην αναφερθεί κανείς στο ρόλο του φαρμακείου και του επιστήμονα φαρμακοποιού παγκοσμίως, στην προσπάθεια περιορισμού της γρίπης.\nΤο 20% των φαρμακείων παγκοσμίως και συγκεκριμένα 193 χιλιάδες πράσινοι σταυροί σε όλο τον πλανήτη, είναι εμβολιαστικά κέντρα κατά της γρίπης και κάθε χρόνο εξυπηρετούν συνολικά 940 εκατομμύρια ανθρώπους.\nΣτην Ελλάδα ισχύει αυτό, με το 60-70% του πληθυσμού που εμβολιάζεται, να προσέρχεται στο φαρμακείο. Αυτό σημαίνει πρακτικά, ότι το ελληνικό φαρμακείο συμβάλλει σημαντικά κάθε χρόνο στον περιορισμό των κρουσμάτων της γρίπης και στην αποφυγή δυσάρεστων καταστάσεων, όπως είναι μία επιδημία με απρόβλεπτες συνέπειες στον κοινωνικό ιστό της χώρας μας.\nΟ πολίτης εμπιστεύεται απόλυτα το φαρμακοποιό του και γνωρίζει ότι αν του προτείνει εμβολιασμό ο φαρμακοποιός, που ξέρει την κατάσταση της υγείας του, τότε είναι επιβεβλημένο να γίνει, για την προστασία του ίδιου και της οικογένειάς του.


Οι συγκρούσεις των συνδικαλιστών του ΠΑΣΟΚ με τις κυβερνήσεις του κόμματός τους έχουν μεγάλη διαδρομή.\nΕτσι, όσα άκουσε προχθές ο γραμματέας του κόμματος Σωκράτης Ξυνίδης από ορισμένους συνδικαλιστές της ΔΕΗ και του ΟΣΕ μπορεί να ήταν σε τόνους υψηλούς, αλλά δεν φαίνεται ότι θα έχουν το αποτέλεσμα που είχαν παρόμοιες αντιδράσεις σε προηγούμενες κρίσεις. Ας θυμηθούμε. Στις εκλογές του 1985, το ΠΑΣΟΚ κατέβηκε με βασικό σύνθημα «για ακόμη καλύτερες μέρες».\nΚέρδισε τις εκλογές, αλλά η νέα κυβέρνηση του Ανδρέα Παπανδρέου υποχρεώθηκε να εφαρμόσει πρόγραμμα λιτότητας. Η σύγκρουση με τους συνδικαλιστές ήταν σφοδρή, κάποιοι απ' αυτούς αποχώρησαν, το ΠΑΣΟΚ έχασε την πλειοψηφία στη ΓΣΕΕ και διορίστηκε νέα διοίκηση με δικαστική απόφαση. Το πρόγραμμα σταθεροποίησης, όμως, δεν ανατράπηκε. Δεκαπέντε χρόνια αργότερα, μια άλλη κυβέρνηση του ΠΑΣΟΚ επιχειρεί να κάνει αλλαγές στο ασφαλιστικό σύστημα (σχέδιο Γιαννίτση).\nΟι συνδικαλιστές του ΠΑΣΟΚ, οι οποίοι είχαν ταχθεί στο πλευρό του Κώστα Σημίτη στην εσωκομματική μάχη για την αρχηγία, πρωτοστατούν στις αντιδράσεις. Το σχέδιο ματαιώνεται. Σήμερα, δέκα χρόνια μετά, η κυβέρνηση του ΠΑΣΟΚ φέρνει τα πάνω κάτω σε μισθούς - εργασιακά - ασφαλιστικό.\nΟι συνδικαλιστές, οι οποίοι επίσης είχαν υποστηρίξει τον Γιώργο Παπανδρέου στην εσωκομματική μάχη του Νοεμβρίου του 2007, έχουν βγει στα κεραμίδια. Δεν φαίνεται, όμως, να έχουν καμιά πιθανότητα να ανατρέψουν την πολιτική που είναι απείρως σκληρότερη από το παρελθόν. Το παρελθόν διδάσκει και το μνημόνιο δεν αστειεύεται...\nΑναρτήθηκε από pasyp-deipress στις 7:28 π.μ.


Προγράμματα στα Windows 10+ που πρέπει να απεγκαταστήσετε\nΔημοσίευση: 1 Προγράμματα στα Windows 10+ που πρέπει να απεγκαταστήσετε 3/28/2019, 10:02 pm\nΜε τα χρόνια τα Windows έχουν μία πλούσια συλλογή από λογισμικά που υπάρχουν στο διαδίκτυο και πιθανώς πολλά από αυτά τα προγράμματα να τα έχετε εγκαταστήσει στο λειτουργικό σας σύστημα.\nΕλπίζουμε ότι χρησιμοποιείτε μερικά από τα καλύτερα λογισμικά για Windows, αλλά υπάρχει μια άλλη πλευρά. Πολλοί άνθρωποι διατηρούν περιττό λογισμικό εγκατεστημένο στα συστήματά τους. Ορισμένα προγράμματα είναι απλά ξεπερασμένα ή πλέον κακόβουλα.\nΈτσι σε αυτό το άρθρο θα σας πούμε ποιες εφαρμογές των Windows θα πρέπει να απεγκαταστήσετε άμεσα.\nΠώς να ελέγξετε τα προγράμματά σας\nΔεν είστε σίγουροι πώς να ελέγξετε τα εγκατεστημένα προγράμματα στο σύστημά σας; Είναι εύκολο! Για τα Windows 7 και πάνω, κάντε κλικ στο κουμπί Έναρξη και πληκτρολογήστε Προγράμματα και δυνατότητες. Αυτό θα ανοίξει τη λίστα Προγραμμάτων σας, όπου μπορείτε να ελέγξετε τα πάντα που είναι εγκατεστημένα στο σύστημά σας.\nΓια να καταργήσετε ένα κομμάτι λογισμικού, απλώς κάντε δεξί κλικ και επιλέξτε Κατάργηση εγκατάστασης. Ανάλογα με το λογισμικό, μπορεί να απεγκατασταθεί αμέσως ή να σας ζητήσει να προχωρήσετε μέσω ορισμένων πλαισίων διαλόγου. Αυτή η μέθοδος θα πρέπει να λειτουργεί καλά για τους περισσότερους χρήστες, αλλά εάν διαπιστώσετε ότι πρέπει να απεγκαταστήσετε πολλά λογισμικά, ρίξτε μια ματιά στην εφαρμογή Bulk Crap Uninstaller\nΜια φορά κι έναν καιρό, έχοντας μια ποικιλία από browser plug-ins ήταν απαραίτητο να έχετε μια ομαλή εμπειρία. Σε ένα ιστότοπο για να τρέξετε κάποιο βίντεο χρειαζόταν Flash, Java και το Silverlight. Αυτός έχει αλλάξει σε μεγάλο βαθμό και καθώς τα μη ασφαλή plugins συνεχίζουν να είναι περιττά.\nΤο Microsoft Silverlight ήταν ένα είδος εναλλακτικής λύσης για το Flash και χρησιμοποιήθηκε για την παρακολούθηση της υπηρεσίας Netflix στο πρόγραμμα περιήγησής σας. Ωστόσο, πολύ λίγες ιστοσελίδες χρησιμοποιούν το Silverlight αυτές τις μέρες και οι ενημερωμένες εκδόσεις ασφαλείας θα το υποστηρίξουν μόνο μέχρι το τέλος της ζωής τους το 2021. Ούτε το Chrome ούτε ο Edge το υποστηρίζουν και είναι απίθανο να μην βρούμε ποτέ έναν ιστότοπο που να το χρειάζεται σήμερα.\nΚάποιες γραμμές εργαλείων χρησιμοποιούνται για να μολύνουν προγράμματα περιήγησης, εκδόσεις του Chrome και άλλων προγραμμάτων περιήγησης έχουν βελτιωθεί για την παρεμπόδιση. Αλλά ίσως εξακολουθείτε να τρέχετε μία από αυτές τις άχρηστες γραμμές εργαλείων. Εκτός από τη σπατάλη χώρου στην οθόνη, επιβραδύνουν την ταχύτητα του προγράμματος περιήγησης και αναπαράγουν ήδη τις λειτουργίες του προγράμματος περιήγησης, όπως συντομεύσεις και αναζήτηση στο Google.\nΡίξτε μια ματιά στη λίστα προγραμμάτων σας για γραμμές εργαλείων, όπως το Bing Bar, το Google Toolbar για το Internet Explorer, Ask Toolbar, Yahoo! Toolbar, ή το Babylon Toolbar.. Αν βρείτε κάποιο από αυτά, διαγραφή. Στη συνέχεια, βεβαιωθείτε ότι έχετε ελέγξει το πρόγραμμα περιήγησής σας για να βεβαιωθείτε ότι έχουν καθαριστεί πλήρως.\nΠολλοί χρήστες έχουν εγκαταστήσει (ή έχουν εγκατασταθεί κατά λάθος) μια εφαρμογή καθαρισμού PC κάποια στιγμή. Η πλειοψηφία αυτών των προϊόντων κυμαίνονται από άχρηστα έως επιβλαβή, καθώς τα καθαριστικά μητρώου δεν βελτιώνουν καθόλου τις επιδόσεις των Windows. Αν βρείτε το MyCleanPC, PC Cleaner 5000 ή Advanced Windows Cleaner στην εγκατεστημένη λίστα σας, θα πρέπει να τα αφαιρέσετε.\nΓια να καθαρίσετε τον υπολογιστή σας πραγματικά, σας συνιστούμε να χρησιμοποιήσετε ένα συνδυασμό ενσωματωμένων εργαλείων των Windows και αξιόπιστου λογισμικού για να αφαιρέσετε με ασφάλεια τα αρχεία που δεν χρειάζεστε.\nΗ Java είναι ένα runtime που περιλαμβάνει δύο συνιστώσες: την Java στην επιφάνεια εργασίας, που βρίσκεται κάτω από τα Προγράμματα και τις λειτουργίες στα Windows και το plug-in Java για προγράμματα περιήγησης. Αν και πολύ πιο γνωστό από το Silverlight, η Java είναι παρόμοια, καθώς η χρήση της πέφτει σταθερά. Πέρυσι, ο Chrome διέκοψε την υποστήριξη για την Java.\nΓια πολύ καιρό, πολλοί άνθρωποι διατηρούσαν την Java εγκατεστημένη, λόγο του Minecraft. Ωστόσο, αυτό δεν συμβαίνει πλέον, καθώς το παιχνίδι περιλαμβάνει τώρα τη δική του έκδοση Java bundled in. Έχουμε συζητήσει τα προβλήματα με τη Java σε Mac και πολλά από τα θέματα αφορούν επίσης τα Windows.\nΑν δεν είστε προγραμματιστής Android ή χρησιμοποιείτε άλλο εξειδικευμένο λογισμικό που βασίζεται σε Java, όπως MATLAB, LibreOffice Base ή PDF Split and Merge, μπορείτε να απεγκαταστήσετε την Java και πιθανώς να μην παρατηρήσετε ποτέ κάποια διαφορά.\n5. Windows 10 Modern Apps Bloatware\nΘα σκεφτόσαστε ότι η καταπολέμηση του κατασκευαστή bloatware ήταν αρκετά ενοχλητική, αλλά η Microsoft το έχει συμπεριλάβει και στα Windows 10, επίσης. Έρχεται με τη μορφή των σύγχρονων εφαρμογών, αλλά ευτυχώς μπορεί εύκολα να απεγκατασταθεί.\nΟρισμένες από τις προεπιλεγμένες σύγχρονες εφαρμογές, όπως το Xbox και ο Καιρός, είναι χρήσιμες σε μερικούς ανθρώπους, αλλά όχι σε άλλους. Επίσης το Get Office και το Candy Crush Saga, είναι άχρηστα αρχεία (junk files) και πρέπει να αφαιρεθούν από όλους.\n6. Skype Click to Call\nΠιστεύετε ότι η Microsoft θα γνωρίζει το θέμα των προγραμμάτων που εγκαθιστούν επιπλέον ανεπιθύμητα άχρηστα αρχεία (junk files), αλλά είναι πραγματικά ένοχοι για αυτό το ζήτημα με το Skype. Η εγκατάσταση του Skype σας δίνει όχι μόνο το βασικό πρόγραμμα (το οποίο είναι ένα ωραίο εργαλείο), αλλά συχνά φέρνει το Skype Toolbar και το Skype Click to Call.\nΤο Click to Call σας δίνει τη δυνατότητα να κάνετε κλικ σε αριθμούς τηλεφώνου στο πρόγραμμα περιήγησής σας για να τους καλέσετε με το Skype. Ωστόσο, αν δεν έχετε κάνει το Skype την κύρια τηλεφωνική γραμμή σας, πιθανότατα δεν θα χρησιμοποιήσετε ποτέ αυτές τις δυνατότητες, καθώς οι κλήσεις συχνά κοστίζουν χρήματα. Μπορείτε να αφαιρέσετε αυτό το πρόσθετο λογισμικό και το Skype θα συνεχίσει να λειτουργεί καλά.\nΠριν από μερικούς μήνες, το QuickTime θα έπεφτε στο ίδιο στρατόπεδο με το Silverlight - ένα παλιό εργαλείο που μόλις καταργήθηκε. Ωστόσο, τον Απρίλιο του τρέχοντος έτους, η Trend Micro δημοσίευσε μια προειδοποίηση ότι το QuickTime για Windows έχει σημαντικά προβλήματα ασφάλειας που η Apple φαινομενικά δεν σχεδιάζει να καθορίσει. Έτσι, δεν υπάρχει πλέον λόγος να κρατήσετε το QuickTime. Το iTunes δεν βασίζεται σε αυτό. Εάν χρειάζεστε να ανοίξετε μια συγκεκριμένη μορφή βίντεο χρησιμοποιήστε το δωρεάν VLC Media Player.\n8. Shockwave Player\nΤο Adobe Flash Player σιγά σιγά "πεθαίνει", αλλά η ευρεία χρήση του για τα βίντεο και τα παιχνίδια σημαίνει ότι είναι ακόμα ενεργό να το κρατήσετε προς το παρόν. Το Adobe Shockwave Player είναι ένα διαφορετικό εργαλείο και δεν είναι απαραίτητο να το έχετε.\nΤο Shockwave Player σας επιτρέπει να προβάλετε περιεχόμενο που δημιουργήθηκε με το Adobe Director, το οποίο δεν είναι τόσο κοινό όσο το Flash content. Μπορείτε να αφαιρέσετε το Shockwave και πιθανότατα δεν θα συναντήσετε τίποτα που το χρειάζεται. Λάβετε υπόψη ότι ορισμένα προγράμματα περιήγησης, όπως ο Firefox, εμφανίζουν το Flash Player ως "Shockwave Flash" - δεν θα πρέπει να το απενεργοποιήσετε αν δεν θέλετε να απενεργοποιήσετε το Flash.\nΓια τη συντριπτική πλειοψηφία των χρηστών, τα παραπάνω προγράμματα δεν είναι απαραίτητα επειδή δεν εξυπηρετούν κάποια χρήσιμη λειτουργία ή είναι ξεπερασμένα. Σε περίπτωση αμφιβολίας, πρέπει να καταργήσετε το αντίστοιχο πρόγραμμα, επειδή μπορείτε πάντα να το εγκαταστήσετε ξανά, αν χρειαστεί.\nthegreeksenergy.com » Υπολογιστές » Windows Tips » Προγράμματα στα Windows 10+ που πρέπει να απεγκαταστήσετε


ΑΠΟΚΑΛΥΨΗ – ΒΟΜΒΑ ΑΠΟ ΒΑΡΟΥΦΑΚΗ! Ποιον ήθελε να διώξει ο Τσίπρας με τις κλωτσιές\nΣύμφωνα με Τα Νέα, που παρουσιάζουν την Παρασκευή (21.07.2017) το σχετικό απόσπασμα από το βιβλίο Adults in the Roon, ο Βαρουφάκης εξήγησε πως όταν ο ΣΥΡΙΖΑ γίνει κυβέρνηση, έπρεπε να διώξει τον Γιάννη Στουρνάρα από την Τράπεζα της Ελλάδας.\n«Μόλις γίνω πρωθυπουργός, θα ζητήσω την παραίτησή του. Κι αν χρειαστεί θα τον διώξω από την κεντρική τράπεζα με φωνές και κλωτσιές», είπε τότε ο Αλέξης Τσίπρας σύμφωνα με το απόσπασμα από το βιβλίο του Γιάνη Βαρουφάκη.\nΣύμφωνα πάντα με τα όσα αναφέρει στο βιβλίο του ο πρώην υπουργός Οικονομικών, μετά από την τοποθέτηση του Αλέξη Τσίπρα, ο Νίκος Παππάς εξήγησε ότι «υπάρχουν και πιο δραστικές λύσεις στο πρόβλημα».


Κερκυραϊκός Τουρισμός | Ταξιδιωτικοί Πράκτορες Κέρκυρα\nσυντομη ιστορια του\nΤουρισμού στην Κέρκυρα\nΗ Κέρκυρα ήταν από τις πρώτες ημέρες του τουρισμού ένας αγαπημένος προορισμός. Από τον 14ο αιώνα, οι Ευρωπαίοι περνούσαν από την Κέρκυρα στην διαδρομή τους προς τους Άγιους Τόπους, αφού ήθελαν να επισκεφθούν τις σημαντικές, ιστορικές τοποθεσίες του νησιού.\n1952: Η Επισημη Χρονια\nΠου Ξεκίνησε ο Μαζικός Τουρισμός\nΤο 1952 είναι η επίσημη χρονιά κατά τη διάρκεια της οποίας ξεκίνησε ο μαζικός τουρισμός της Κέρκυρας με την εμφάνιση του “Club Med”, που δημιουργήθηκε από τον Βέλγο επιχειρηματία Gérard Blitz. Βρισκόταν στην παραλία της Δασιάς και θεωρείται το πρώτο all-inclusive resort της Ελλάδας. Οι επισκέπτες του (κυρίως Γάλλοι) έμεναν σε ψάθινες καλύβες, πλήρωναν με χάντρες (οι οποίες αντιστοιχούσαν σε ένα μικρό ποσό της δραχμής) και απολάμβαναν δραστηριότητες όπως το θαλάσσιο σκι, άλλα αθλήματα και πάρτι. Το Club Med σηματοδότησε μια νέα εποχή και δημιούργησε μια νέα μόδα που κράτησε για 25 χρόνια.\nΤην ίδια περίοδο, ένα άλλο είδος ξενοδοχείου πιο πολυτελές, λειτουργούσε στη Δασιά. Το Καστέλο θεωρείται ένα θρυλικό ξενοδοχείο και πρωτοπόρο στον τουριστικό τομέα αφού οι πελάτες του ήταν η ανφάν γκατέ και η αριστοκρατία της εποχής. Το Castelo Bibelli όπως αρχικά ονομαζόταν, χτίστηκε το 1905 από τον Ιταλό Ναύαρχο Luca Mimbelli.\nΚατά τη δεκαετία του 1960, οι πρώτοι χίπηδες ήρθαν στην Κέρκυρα απολαμβάνοντας τις καλοκαιρινές τους διακοπές στη θάλασσα σε διάφορα παραθαλάσσια χωριά του νησιού. Το πιο γνωστό από τα χωριά αυτά ήταν οι Μπενίτσες, τις οποίες είχαν επισκεφτεί και οι Beatles, αφού τους άρεσε ιδιαίτερα το θαλάσσιο σκι στο Ιόνιο Πέλαγος. Από τη δεκαετία του 1980 και μετά, ο μαζικός τουρισμός ξεκίνησε στην Κέρκυρα από χώρες όπως η Αγγλία, η Γαλλία και οι Ηνωμένες Πολιτείες της Αμερικής. Η πλούσια νυχτερινή ζωή του νησιού συνδυασμένη με την παραδοσιακή πλευρά της Ελληνικής Φιλοξενίας, προσέλκυσε ένα μεγάλο αριθμό επισκεπτών, πολλοί από τους οποίους έγιναν και επαναλαμβανόμενοι επισκέπτες. Σήμερα η Κέρκυρα θεωρείται ένα κοσμοπολίτικο νησί με διαφορετικές επιρροές και κάθε χρόνο εκατοντάδες χιλιάδες επισκέπτες έρχονται στο νησί, οι πιο πολλοί από χώρες όπως το Ηνωμένο Βασίλειο, τη Γερμανία, τη Γαλλία, την Ιταλία, τη Ρωσία, την Τσεχία, την Ισπανία, την Ιταλία, τη Μάλτα, τη Ρωσία, την Ουκρανία, τη Τσεχία, τη Σλοβακία, την Εσθονία, τη Λετονία, τη Λιθουανία, την Αλβανία, την Βοσνία -Ερζεγοβίνη, την Βουλγαρία, την Κροατία, το Μαυροβούνιο, την Βόρεια Μακεδονία, τη Ρουμανία, την Ουγγαρία, τη Σερβία, την Σλοβενία, την Κίνα, τη Δανία, τη Σουηδία, την Νορβηγία, την Φινλανδία, το Ισραήλ, το Λίβανο, την Αμερική και τα Ηνωμένα Αραβικά Εμιράτα.\nΓια οποιεσδήποτε περαιτέρω πληροφορίες\n© 2021 AOCTA // Κατασκευή Ιστοσελίδας από Wdesign.gr


Η καρδιά του Αγίου Βαλεντίνου χτυπά στο Divani Apollon Palace & Thalasso\nΓιορτάστε τον έρωτά σας όπως πραγματικά του αξίζει απολαμβάνοντας τις μοναδικές Valentine’s Day προτάσεις του Divani Apollon Palace & Thalasso στη Βουλιαγμένη.\nΚείμενο: P K\nΈνα ρομαντικό δείπνο με θέα το Σαρωνικό, cocktails και sweet delights συνοδεία live μουσικής στο εστέτ bar, θεραπείες αναζωογόνησης στο βραβευμένο spa και, πάνω από όλα, μια ονειρική βραδιά στο πολυτελές δωμάτιo που μετατρέπει τον έρωτά σας σε εντελώς κινηματογραφική εμπειρία. Αφήστε, λοιπόν, πίσω τον θόρυβο της πόλης και γιορτάστε τον έρωτά σας σε ένα ξενοδοχείο, μέλος των Leading Hotels of the World, που αποτελεί διαχρονικά την επιτομή της κομψότητας και του στυλ.\nΡομαντικό Δείπνο στο Εστιατόριο Mythos By Divani\nΤο εστιατόριο Mythos By Divani, με τη μαγευτική θέα στο Σαρωνικό, την ημέρα του Αγ.Βαλεντίνου μας υποδέχεται στο κοσμοπολίτικο περιβάλλον του στην Αθηναϊκή Ριβιέρα, με ένα γαστρονομικό μενού 7 πιάτων (65€ / άτομο). Το ρομαντικό δείπνο ξεκινά ιδανικά με πικάντικα ρολάκια σούσι, ενώ για τη συνέχεια το μενού περιλαμβάνει γαρίδες Sous-Vide με πορτοκάλι & περγαμόντο, mous ταραμά με μελάνι σουπιάς, μαγιονέζα Tobiko, αρμύρα & πέρλες λεμονιού. Στο κυρίως πιάτο θα γευτούμε χοιρινό Iberico ψητό, φοντάν γλυκοπατάτας με κάρδαμο, κρέμα σελινόριζας με αγριοράπανο και ζωμό καπνιστού μπέικον με σινάπι μουστάρδας. Ο σεφ έχοντας εμπνευστεί από την ημέρα, δημιουργεί μοναδικούς συνδυασμούς, από σορμπέ φρούτα του πάθους με μάνγκο, μους σοκολάτας γάλακτος με φρέσκα βατόμουρα, ποτήρι σαμπάνιας με φραγκοστάφυλο & σοκολατένιες λιχουδιές.\n“Heart to Heart” finger food με κέφι και μουσική στο A+D Bar\nΕναλλακτικά, μπορούμε να διασκεδάσουμε με ζωντανή μουσική στο σικάτο A+D Bar συνοδεία εκλεκτών εδεσμάτων και κρασιού (55€ / άτομο). Συνδυάζοντας στο μπαρ finger food, με cocktails, ποτό ή κρασί. Ενώ η βραδιά κλείνει γλυκά με sweet delights που περιλαμβάνουν καρδιά σοκολάτας, τρουφάκια με σοκολάτα ruby & lollipop λευκής σοκολάτας.\nΟνειρική Διαμονή στην Αθηναϊκή Ριβιέρα\nΑπολαύστε ένα ρομαντικό βράδυ με θέα τη μαγευτική Αθηναϊκή Ριβιέρα, στο Divani Apollon Palace & Thalasso. Αφρώδης οίνος και σοκολατάκια θα αποτελέσουν το πιο γλυκό καλωσόρισμα στο δωμάτιο για μία ονειρική βραδιά (από 160€). Χαλαρώστε με μια αναλυτική συνεδρία υδρομασάζ στην πισίνα θαλασσοθεραπείας του βραβευμένου spa του ξενοδοχείου και ανανεωθείτε μαζί με το ταίρι σας. Εκμεταλλευτείτε τη δυνατότητα του late check out και παρατείνετε τη διαμονή σας απολαμβάνοντας ακόμα περισσότερες ρομαντικές στιγμές. Το πακέτο διαμονής παράλληλα περιλαμβάνει πρωινό στο δωμάτιο, δωρεάν στάθμευση και χρήση του Fitness Center του ξενοδοχείου και 10% έκπτωση στις θεραπείες Spa και στο μενού το βράδυ του Αγ.Βαλεντίνου στο εστιατόριο Mythos By Divani και ισχύει από 12 έως 17 Φεβρουαρίου.\nΔώρα λάμψης & αναζωογόνησης\nΈρωτας και αναζωογόνηση πάνε μαζί, τι καλύτερο λοιπόν από ένα δώρο που συνδυάζει και τα δύο! Προσφέρετε στα αγαπημένα σας πρόσωπα, ένα gift voucher για το βραβευμένο Divani Athens Spa & Thalasso Center! Μοναδικές θεραπείες προσώπου και σώματος, χαλαρωτικά μασάζ είναι κάποιες μόνο από τις υπηρεσίες που προσφέρει το πλήρως εξοπλισμένο spa του Divani Apollon Palace & Thalasso. Το 3,500 τ.μ. κέντρο Spa και θαλασσοθεραπείας αποτελεί τον μοναδικό οργανωμένο χώρο στην περιοχή της Αθήνας που προσφέρει εξειδικευμένη κι άκρως προσεγμένη θαλασσοθεραπεία μέσα από μία ποικιλία θεραπειών και tailor-made προγραμμάτων βασισμένων στις εξατομικευμένες ανάγκες των πελατών, διασφαλίζοντας την παροχή υπηρεσιών υψίστης ποιότητας σε μία μοναδική εμπειρία.\nΠληροφορίες: Divani Apollon Palace & Thalasso, Αγίου Νικολάου 10, Βουλιαγμένη | +30 210 8911100 | divaniapollonhotel.com\nΔείτε την μπροσούρα για όλες τις λεπτομέρειες των Valentine’s Day εκδηλώσεων στα ξενοδοχεία Divani.\nH «NO THINKIN» στηρίζει το παιδικό χωριό SOS Βάρης\nΗ H&M ανοίγει σήμερα επιλεγμένα καταστήματά της στην Ελλάδα\nBlackframe: Πώς ήταν η πρώτη εβδομάδα λειτουργίας για την αγορά της Γλυφάδας\nE.I. ΠΑΠΑΔΟΠΟΥΛΟΣ Α.Ε.: «Στην περίοδο της πανδημίας του COVID-19 στηρίζουμε την Υγεία, την Παιδεία και τους ανθρώπους μας»\nΤο eshop των My Market εξελίσσεται και αναπροσαρμόζει τον τρόπο εξυπηρέτησης των ηλεκτρονικών παραγγελιών του, πάντα με επίκεντρο τον πελάτη\nPublic: Εξυπηρέτηση του κοινού μέσω του www.public.gr και του call center\n#Μένουμε_Σπίτι: Άμεση παράδοση από τη MediaMarkt σε όλη την Ελλάδα\nFrom the gym to the streets: το αγαπημένο athleisure brand του Hollywood αποκλειστικά διαθέσιμο στην Ελλάδα στα Ma Cherie\nΣτο Glam in the City για μοναδικές χειροποίητες λαμπάδες


Στράτος Αποστολάκης στο ΑΠΕ-ΜΠΕ: «Το EURO των ανατροπών και των μεγάλων εκπλήξεων» - Atlas TV\nΣτράτος Αποστολάκης στο ΑΠΕ-ΜΠΕ: «Το EURO των ανατροπών και των μεγάλων εκπλήξεων»\nArticle Published:\t4 Ιουνίου, 2021, 15:30\nΔεν επιτρέπεται σχολιασμός στο Στράτος Αποστολάκης στο ΑΠΕ-ΜΠΕ: «Το EURO των ανατροπών και των μεγάλων εκπλήξεων»\n«Έφαγε» τα γήπεδα με το… κουτάλι μέσα από μία τεράστια καριέρα 18 ετών που τα είχε… όλα! Τίτλους με τον Παναθηναϊκό και τον Ολυμπιακό, μεγάλες ευρωπαϊκές επιτυχίες με τους «πράσινους» (αποκορύφωμα η συμμετοχή στα ημιτελικά του Champions League της περιόδου 1995/96) και μεγάλες στιγμές με την Εθνική Ελλάδας, με την οποία συμμετείχε στο Παγκόσμιο Κύπελλο του 1994.\nΟ Στράτος Αποστολάκης -περί ου ο λόγος- εξακολουθεί να ζει στα 57 του, καθημερινά για το ποδόσφαιρο και «ρουφάει» κάθε μεγάλη διοργάνωση, περιμένοντας με ανυπομονησία και το επερχόμενο EURO 2020. Το «turbo» του ελληνικού ποδοσφαίρου μίλησε στο Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ) για το μεγαλύτερο ποδοσφαιρικό τουρνουά του εφετινού καλοκαιριού που ανοίγει τις πύλες του -με καθυστέρηση ενός έτους λόγω της πανδημίας της Covid-19- στις 11 Ιουνίου, κάνει τις προβλέψεις του για κάθε όμιλο ξεχωριστά και αναλύει αυτά που περιμένει να δει στα 12 ευρωπαϊκά γήπεδα, απ’ τις 24 φιναλίστ.\n«Πρώτα απ’ όλα πρέπει να ξεκαθαρίσουμε πως μας περιμένει ένα EURO μεγάλων εκπλήξεων, με τρομακτικές ανατροπές, παιχνίδια και πρωταγωνιστές που ίσως δεν τα περιμένει κανείς. Είναι πολύ ιδιαίτερη η εφετινή διοργάνωση κι οποιαδήποτε πρόβλεψη κι αν επιχειρήσει κανείς, θα είναι παρακινδυνευμένη.\nΥπάρχουν σταθερές, μεγάλα ονόματα, όμως είναι τόσο ιδιαίτερες οι συνθήκες που έχει δημιουργήσει ο κορονοϊός, που δεν μπορούμε να είμαστε σίγουροι γι’ αυτό που θα δούμε μέσα στα γήπεδα. Είναι η πρώτη τελική φάση τέτοιας διοργάνωσης με τις τρομερές δυσκολίες που έχει φέρει η Covid-19 στις μετακινήσεις, με παίκτες -ειδικά στις πιο μεγάλες ομάδες- που μοιάζουν απίστευτα… ξεζουμισμένοι μετά από δύο χρόνια συνεχόμενων αγώνων και τεράστιας ταλαιπωρίας και με άλλες, πιο μικρές ομάδες και χώρες που έρχονται από κάτω και θέλουν να κάνουν την έκπληξη, να πραγματοποιήσουν μία πολύ καλή παρουσία και να αφήσουν το… σημάδι τους στο EURO2020.\nΑν θα… στοιχημάτιζα σε κάτι, αυτό δεν θα ήταν το ποιο θα είναι το ζευγάρι του τελικού. Μέχρι το τέλος της διαδρομής, στις 11 Ιουλίου μπορεί να γίνουν πολλά και να υπάρξουν απίστευτες ανατροπές. Θα στοιχημάτιζα όμως πως στην τελική τετράδα θα περάσουν δύο απ’ τις λεγόμενες “μεγάλες” και παραδοσιακές δυνάμεις του ευρωπαϊκού ποδοσφαίρου και δύο ομάδες-εκπλήξεις. Θα δούμε πολλές εκπλήξεις σ’ αυτό το τουρνουά.\nΤι άλλο θα ήθελα να δω προσωπικά σ’ αυτή τη διοργάνωση; Θα ήθελα να βγουν κι άλλοι… Μπαπέ! Παιδιά νεαρής ηλικίας, σαν τον Γάλλο σούπερ σταρ, οι οποίοι θα αρπάξουν την ευκαιρία και θα δώσουν διαφορετικό χρώμα στο EURO2020. Έχει τεράστια ανάγκη το ποδόσφαιρο, ειδικά στη φάση που βρίσκεται σήμερα, από νέους παίκτες. Πέρα απ’ τον Λεβαντόφσκι, τον Μπενζεμά, τον Κριστιάνο Ρονάλντο, τον Κέιν, χρειάζονται να αναδειχθούν και να μπουν στο… χάρτη και νέοι μεγάλοι ποδοσφαιριστές, οι οποίοι θα βοηθήσουν το άθλημα να κερδίσει ξανά όλη την αίγλη του και να πάρει πίσω τη λάμψη που έχασε την τελευταία, πολύ δύσκολη διετία. Αυτό θα ήταν το πιο σημαντικό για όλη τη διοργάνωση…».\n1ος ΌΜΙΛΟΣ (ΙΤΑΛΙΑ, ΕΛΒΕΤΙΑ, ΤΟΥΡΚΙΑ, ΟΥΑΛΙΑ)\n«Εδώ δεν θα είμαι και τόσο… αντικειμενικός, διότι μετά την Εθνική Ελλάδας, είμαι… Ιταλόφιλος. Νομίζω όμως ότι η Ιταλία έχει χτίσει τα τελευταία 2-3 χρόνια με τον Ρομπέρτο Μαντσίνι, μία πραγματικά καλή Εθνική Ομάδα. Έχουν… παραδειγματιστεί απ’ τις αποτυχίες των προηγούμενων ετών, θα είναι πολύ πιο προσεκτικοί και δεν θα κάνουν άλλα λάθη. Θα είναι η πρώτη ομάδα του ομίλου κι από εκεί και πέρα για τη 2η θέση θα γίνει… μάχη ανάμεσα σε Ελβετία, Τουρκία και Ουαλία. Η Τουρκία έχει βγάλει μία καλή φουρνιά ποδοσφαιριστών, δείχνει να είναι σε καλή κατάσταση, αλλά δεν έχει ακόμη το DNA για να σταθεί σε τόσο υψηλό επίπεδο. Δεν αποκλείω μέσα απ’ αυτό το τουρνουά, να προκύψει και ο ένας 3ος που θα πάρει ένα απ’ τα τέσσερα “εισιτήρια” για τους “16”».\n2ος OΜΙΛΟΣ (ΒΕΛΓΙΟ, ΔΑΝΙΑ, ΦΙΝΛΑΝΔΙΑ, ΡΩΣΙΑ)\n«Το Βέλγιο ξεχωρίζει μακράν απ’ τις υπόλοιπες ομάδες. Για μένα είναι κι ένα απ’ τα φαβορί για το τρόπαιο. Μία πάρα πολύ “γεμάτη” ομάδα με τρομερό ταλέντο και παίκτες που παίζουν σε τοπ κλαμπ σε όλη την Ευρώπη. Εδώ και χρόνια προσπαθούν να μπουν στον… κατάλογο των μεγάλων ομάδων της Ευρώπης και νομίζω πως πλέον έχουν το υλικό κι όλο το “πακέτο”. Σίγουρα ήταν πολύ μεγάλη ζημιά για τους Βέλγους ο τραυματισμός του Ντε Μπρόινε, όμως αν καλύψουν το κενό του στα πρώτα ματς και επιστρέψει κι αυτός, θα είναι πραγματικά σούπερ ομάδα. Σαν δεύτερη στον όμιλο βλέπω τη Ρωσία, η οποία έχει παίκτες με ποιότητα και πιο διψασμένους για να πετύχουν κάτι καλό».\n3ος ΟΜΙΛΟΣ (ΑΥΣΤΡΙΑ, ΟΛΛΑΝΔΙΑ, Β. ΜΑΚΕΔΟΝΙΑ, ΟΥΚΡΑΝΙΑ)\n«Οι Ολλανδοί είναι πάντα… Ολλανδοί. Μία τεράστια σχολή κι έδειξαν το τελευταίο διάστημα πως έχουν αρχίσει να συνέρχονται μετά από μία κάμψη χρόνων και ξαναβγάζουν πολύ καλούς παίκτες. Παρά το γεγονός ότι θα της λείψει πολύ ο Φαν Ντάικ, η συγκεκριμένη φουρνιά της Ολλανδίας βασίζεται πολύ στο ταλέντο του Άγιαξ που άφησε το στίγμα του στις ευρωπαϊκές διοργανώσεις την τελευταία διετία και πιστεύω ότι έχει τον πρώτο λόγο. Τη δεύτερη θέση πιστεύω ότι θα την πάρει εντέλει η Ουκρανία, μία αντίστοιχα διψασμένη ομάδα, με παίκτες που υπηρετούν εξαιρετικά τον στόχο της ομάδας».\n4ος ΟΜΙΛΟΣ (ΚΡΟΑΤΙΑ, ΤΣΕΧΙΑ, ΑΓΓΛΙΑ, ΣΚΩΤΙΑ)\n«Η Αγγλία έχει μέσα της πολύ ταλέντο και πολλά νέα παιδιά, τα οποία πλαισιώνει μία γενιά πιο έμπειρων παικτών. Είναι πραγματικά εξαιρετικό το ρόστερ της και ίσως μετά από τόσα και τόσα χρόνια, ήρθε η στιγμή της όχι μόνο να φτάσει ως τη… βρύση, δηλαδή τα ημιτελικά, όπως έκανε στις δύο τελευταίες διοργανώσεις, αλλά να… πιεί και νερό, παίζοντας σε έναν τελικό. Μαζί με την Κροατία είναι τα απόλυτα φαβορί του ομίλου. Η Κροατία είναι το τέλειο παράδειγμα για το πώς μία μικρή χώρα κι Εθνική Ομάδα, μπορεί να αξιοποιεί τόσο πολύ την παραγωγική της διαδικασία και πως καταφέρνει να εξελίσσεται σε “βιομηχανία” παικτών. Είναι εντυπωσιακός ο τρόπος που βγάζει διαρκώς παίκτες οι οποίοι εμφανίζονται με τεράστια κίνητρα σε αυτές τις διοργανώσεις κι εκτοξεύουν μετά τις τιμές τους το ποδοσφαιρικό χρηματιστήριο».\n5ος ΟΜΙΛΟΣ (ΠΟΛΩΝΙΑ, ΣΛΟΒΑΚΙΑ, ΙΣΠΑΝΙΑ, ΣΟΥΗΔΙΑ)\n«Όλοι περιμένουν την Ισπανία να κυριαρχήσει, όμως προσωπικά εκτιμώ πως σ’ αυτή τη διοργάνωση θα είναι στις απογοητεύσεις. Είναι μία τεράστια ποδοσφαιρική δύναμη, η οποία έκαναν έναν τρομακτικό κύκλο επιτυχιών, αλλά δεν θεωρώ πως προετοίμασε σωστά το μέλλον της. Δεν έχει τη δυναμική του παρελθόντος για να φτάσει ψηλά. Αντίθετα, θεωρώ ότι η Πολωνία έχει περισσότερες πιθανότητες για να λάμψει και να πάει πολύ καλά σε όλο το τουρνουά. Εχει παίκτες με τεράστια δίψα για να καθιερωθούν στα πιο ψηλά στρώματα και νομίζω ότι ο Λεβαντόφσκι μπορεί να τους συμπαρασύρει. Από εκεί και πέρα, βλέπω… ισορροπημένες καταστάσεις στον συγκεκριμένο όμιλο».\n6ος ΟΜΙΛΟΣ (ΓΑΛΛΙΑ, ΓΕΡΜΑΝΙΑ, ΟΥΓΓΑΡΙΑ, ΠΟΡΤΟΓΑΛΙΑ)\n«Ο όμιλος της… φωτιάς. Με τρία μεγάλα ονόματα σε πρώτο πλάνο. Όλοι περιμένουν τους Γάλλους, επειδή έχουν ένα ρόστερ με πολλούς σταρ, όμως προσωπικά εκτιμώ πως τα φαβορί του ομίλου είναι η Γερμανία και η Πορτογαλία. Και οι Γάλλοι μπορεί να περάσουν ως τρίτοι απ’ το γκρουπ. Μπορεί να έχουν… φορτώσει όλες τις ευρωπαϊκές ομάδες με παίκτες, μπορεί να προέρχονται απ’ την κατάκτηση του Παγκοσμίου Κυπέλλου του 2018, αλλά δεν με πείθουν σαν ομάδα ότι μπορούν να σηκώσουν και το EURO2020».


Γαληνός - Βιβλιογραφία - NORVIR Sol.\nAbbott House, Vanwall Business Park, Vanwall Road, Maidenhead, Berkshire, SL6 4XE, Ηνωμένο Βασίλειο\nΚάθε ml του πόσιμου διαλύματος περιέχει 80 mg ritonavir. Έκδοχα: Αλκοόλη (43% v/v) Polyoxyl 35 Castor Oil Sunset Yellow (Ε110) Για τον πλήρη κατάλογο των εκδόχων, βλ. παράγραφο 6.1\nΠόσιμο διάλυμα. Το διάλυμα είναι πρακτικά διαφανές, πορτοκαλί χρώματος για από στόματος χορήγηση.\nΤο ritonavir πρέπει να χορηγείται από ιατρούς εξειδικευμένους στη θεραπεία της λοίμωξης HIV. Το πόσιμο διάλυμα Norvir χορηγείται από στόματος και πρέπει να λαμβάνεται κατά προτίμηση με τροφή. Η δοσολογία ...\nΥπερευαισθησία στη δραστική ουσία ή σε κάποιο από τα έκδοχα. Όταν το ritonavir χρησιμοποιείται ως φαρμακοκινητικός ενισχυτής άλλων αναστολέων πρωτεάσης, συμβουλευτείτε τη Περίληψη των Χαρακτηριστικών του ...\nεκτέθηκε σε ritonavir κατά τη διάρκεια της εγκυμοσύνης. Ένας πολύ περιορισμένος αριθμός (< 300) εκτέθηκε κατά τη διάρκεια του πρώτου τριμήνου. Τα στοιχεία αυτά στη πλειοψηφία τους αναφέρονται σε εκθέσεις ...\nΤο ritonavir σε δοσολογία φαρμακοκινητικού ενισχυτή Οι ανεπιθύμητες ενέργειες που σχετίζονται με τη χρήση του ritonavir ως φαρμακοκινητικό ενισχυτή εξαρτώνται από το συγκεκριμένο συγχορηγούμενο αναστολέα ...\nΦαρμακοθεραπευτική ομάδα: αντιιϊκό για συστηματική χρήση, αναστολείς πρωτεάσης Κωδικός ATC: J05AE03 Το ritonavir σε δοσολογία φαρμακοκινητικού ενισχυτή Η φαρμακοκινητική ενίσχυση του ritonavir βασίζεται ...\nΤο πόσιμο διάλυμα Norvir περιέχει: Αλκοόλη Κεκαθαρμένο ύδωρ Polyoxyl 35 castor oil Ροπυλενογλυκόλη, Άνυδρο κιτρικό οξύ Νατριούχο σακχαρίνη Peppermint oil Άρωμα creamy caramel Sunset yellow Ε110\nΤο Norvir δεν πρέπει να αναμειγνύεται με νερό.\nΦυλάσσετε σε θερμοκρασία μικρότερη των 25°C και χρησιμοποιήστε έως την ημερομηνία λήξης που αναγράφεται στη φιάλη. Μην ψύχετε ή καταψύχετε. Να αποφεύγεται η έκθεση σε υψηλή θερμοκρασία. Κλείστε καλά τη ...\nΤο πόσιμο διάλυμα Norvir διατίθεται σε κιτρινόχρωμες φιάλες πολλαπλών δόσεων από polyethylene terephthalate (PET) των 90 ml. Δύο μεγέθη συσκευασίας είναι διαθέσιμα για το πόσιμο διάλυμα Norvir: 1 φιάλη ...\nΑνακινείστε καλά πριν από κάθε χρήση. Εάν μετά την ανακίνηση παρουσιάζονται ορατά σωματίδια ή ίζημα στο διάλυμα ο ασθενής θα πρέπει να πάρει αυτή τη δόση και να συμβουλευθεί το γιατρό του για την προμήθεια ...\nAbbott Laboratories Limited Abbott House Vanwall Business Park Vanwall Road Maidenhead Berkshire SL6 4XE Ηνωμένο Βασίλειο\n23155.02.01 NORVIR 80MG/ML BTx 5 FL x 90 ML 248,53 € 285,67 € 336,19 € AbbVie Ltd


''The New Daily Mail'': ΕΠΑΦΕΣ Γ. ΠΑΠΑΝΔΡΕΟΥ ΓΙΑ ΤΑ ΕΘΝΙΚΑ ΘΕΜΑΤΑ\nΕΠΑΦΕΣ Γ. ΠΑΠΑΝΔΡΕΟΥ ΓΙΑ ΤΑ ΕΘΝΙΚΑ ΘΕΜΑΤΑ\nΔεκτός από τον πρωθυπουργό Αλέξη Τσίπρα και τον Υπουργό Εξωτερικών έγινε χθες ο πρώην πρωθυπουργός Γιώργος Παπανδρέου, ο οποίος πρόκειται να συναντηθεί με τον υπουργό Εξωτερικών της πΓΔΜ Νίκολα Ντιμιτρόφ. Το αίτημα για τις συναντήσεις με τους κ.κ. Τσίπρα και Κοτζιά διατυπώθηκε από τον ίδιο τον κ. Παπανδρέου, ο οποίος αύριο, Παρασκευή, θα συναντηθεί και με τον πρόεδρο της Ν.Δ. Κυριάκο Μητσοτάκη στο γραφείο του στη Βουλή.\nΟ κ. Παπανδρέου ζήτησε να συναντηθεί με τους κ.κ. Τσίπρα και Κοτζιά προκειμένου να συζητήσουν ευρύτερα για τα εθνικά θέματα, ενόψει των ταξιδιών που θα πραγματοποιήσει στο εξωτερικό ο πρώην πρωθυπουργός, με κύριο εκείνο που θα κάνει στην Τουρκία. Πηγές προσκείμενες στον κ. Παπανδρέου διέψευδαν οποιαδήποτε πολιτική διάσταση της επίσκεψης του πρώην πρωθυπουργού, λέγοντας ότι είχε ήδη ενημερωθεί σχετικά και η ηγεσία του ΚΙΝ.ΑΛ.\nΟ κ. Παπανδρέου, ως πρόεδρος της Σοσιαλιστικής Διεθνούς, προετοιμάζει αυτή την περίοδο συνέδριο για την Τουρκία. Ο πρώην πρωθυπουργός θα επισκεφθεί το προσεχές χρονικό διάστημα την Τουρκία, ενώ υπενθυμίζεται ότι η προηγούμενη μετάβασή του στη γειτονική χώρα, τον περασμένο μήνα, είχε ακυρωθεί την τελευταία στιγμή.


Αρχική Trending Πραγματοποιήθηκαν 273.000 τεστς σε μία εβδομάδα\nΜε στοχευμένα προγράμματα αυξημένων τεστ συνεχίζεται η προσπάθεια για διασφάλιση της σωστής επανεκκίνησης της κοινωνίας και της οικονομίας.\nΗ στρατηγική της Κυβέρνησης στηρίχθηκε εξ αρχής στη διενέργεια μαζικών τεστ στη βάση των συστάσεων του Ευρωπαϊκού Κέντρου Ελέγχου και Πρόληψης Νόσων (ECDC), αναφέρεται σε ανακοίνωση του Υπουργείου Υγείας.\nΗ πολιτική της Κύπρου να επιτηρεί την επιδημιολογική κατάσταση στην κοινότητα με στοχευμένους ελέγχους σε κοινωνικούς και οικονομικούς κλάδους αναγνωρίζεται από το ECDC, το οποίο έδωσε σε πολλές περιπτώσεις τα εύσημα στη χώρα μας, αναφέρεται.\n• Κανένας θάνατος και 273 νέα κρούσματα κορωνοϊού στην Κύπρο – Όλες οι πληροφορίες\n• Υπ. Υγείας: Νέα φάση της στρατηγικής σταδιακής άρσης των μέτρων με τρίπτυχο «τεστ-επιτήρηση-εμβολιασμοί»\nΠροηγούμενο άρθροΘύμα hackers έπεσε η Ευρωπαϊκή Αρχή Τραπεζών\nΕπόμενο άρθροΠαίρνει παράταση το «Σχέδιο Ενίσχυσης Εγχώριου Τουρισμού»